title: Emma Kivekäs

text: Kivekäs opiskeli Suomen Taideyhdistyksen piirustuskoulussa 1923–1925 sekä Taideteollisessa keskuskoulussa kuvaamataidonopettajaosastolla 1920–1922 ja 1923-1924. Hän osallistui Suomen Taiteilijain näyttelyyn 1936 ja Suomen Taideakatemian 3-vuotisnäyttelyihin 1935 ja 1956. Kivekäs toimi piirustuksenopettajana oppikoulussa. Kivekkään muistonäyttely pidettiin Helsingissä 1960.


title: Anna Löppönen-Kauhanen

text: Anna Aleksandra Löppönen-Kauhanen (6. toukokuuta 1873 Viipuri – 29. kesäkuuta 1947) oli suomalainen taidemaalari.


title: Anna Löppönen-Kauhanen

text: Anna Löppönen-Kauhanen opiskeli Suomen Taideyhdistyksen piirustuskoulussa 1892–1898 sekä Pietarin taideakatemiassa 1898–1901. Hän osallistui Suomen Taiteilijain näyttelyihin vuosina 1896, 1898, 1900, 1902 ja 1943.


title: Diéma

text: Diéma on maalaiskunta, sen keskuskylä ja Diéman piirin hallinnollinen keskus Kayesin alueella Malissa. Se sijaitsee Kaartan alueella 272 kilometriä Kayesista itään. Kunnassa on 30 500 ja keskuskylässä 12 800 asukasta (vuonna 2009).


title: Diéma

text: Diéman kunnan pinta-ala on 1 183 neliökilometriä. Se rajoittuu pohjoisessa Béman ja Grouméran, idässä Dianguirdén, etelässä Madiga Sackon ja lännessä Diangounté Camaran kuntiin. Seutu kuuluu Sahelin vyöhykkeeseen.


title: Diéma

text: Kuntaan kuuluu 14 kylää. Asukkaista 65 % on soninkeja, 20 % bambaroita, 10 % maureja, 3,5 % fulbeja ja 1,5 % kagoroja. Lisäksi on jonkin verran diawandoja.


title: Diéma

text: Diémasta on maantieyhteydet Kayesiin, Nioroon ja Katiin. Paikallisia elinkeinoja ovat maanviljely, karjanhoito, käsityöammatit, kalastus ja kaupankäynti. Tärkeimmät viljelykasvit ovat durra, lehmänpapu, hirssi ja vihannekset. Kotieläimiä ovat naudat, lampaat, vuohet, aasit ja hevoset. Palveluihin kuuluu seitsemän alakoulua, yläkoulu, piirin poliklinikka ja kolme terveysasemaa.


title: Kabulin pommi-isku 2016

text: Kabulin pommi-isku 2016 tapahtui Afganistanin pääkaupungissa Kabulissa 23. heinäkuuta 2016, kun itsemurhapommittaja iski keskellä mielenosoitusta. Viranomaisten mukaan ainakin 61 ihmistä on saanut surmansa ja yli 200 on loukkaantunut.


title: Kabulin pommi-isku 2016

text: Mielenosoittajat olivat pääasiassa etnisesti hazaria, jotka osoittivat mieltään hallituksen toimia vastaan. Hazarien asuttaman köyhän Bamiyanin maakunnan halki oli tarkoitus rakentaa sähkölinja, mutta hallitus perui suunnitelmansa. Isis on ilmoittautunut iskun tekijäksi.


title: Sanny Hadjopoulos

text: Sanny Hadjopoulos, o.s. "Häggman" (27. tammikuuta 1872 Jyväskylä – 16. heinäkuuta 1952) oli suomalainen taidemaalari.


title: Sanny Hadjopoulos

text: Sanny Hadjopoulos opiskeli Julie Wolfhornin piirustuskoulussa Berliinissä 1907, Damenakademiessa Münchenissä 1908-1912 sekä Académie de la Grande Chaumièressa Pariisissa 1928. Hän osallistui Suomen Taiteilijain näyttelyihin vuosina 1911, 1914 ja 1928. Sanny Hadjopoulos meni naimisiin lakitieteen tohtori, kirjailija Konstantin Hadjopouloksen kanssa ja muutti Saksaan jossa hän myös aloitti taideopintonsa. Hän asui vuoteen 1921 saakka ulkomailla pääasiassa Münchenissä ja Ateenassa.


title: Life Is Strange

text: Life Is Strange on Dontnod Entertainmentin luoma ja Square Enixin vuonna 2015 julkaisema seikkailupeli. Peli julkaistiin alun perin Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Se julkaistiin kesäkuussa 2016 OS X:lle, heinäkuussa 2016 Linuxille, joulukuussa 2017 iOS:lle sekä heinäkuussa 2018 Androidille. Peli keskittyy Max Caulfieldiin, joka näkee näyn kotikaupunkiaan uhkaavasta myrskystä ja huomaa kykenevänsä kelaamaan aikaa taaksepäin.


title: Life Is Strange

text: Peli on julkaistu viitenä episodina, joista ensimmäinen on julkaistu tammikuussa 2015 ja viimeinen lokakuussa samana vuonna.


title: Life Is Strange

text: Pelille on julkaistu vuonna 2017 esiosa nimeltä "". Pelissä ohjataan Maxin ystävää Chloe Pricea sekä seurataan tämän elämää ennen "LIfe Is Strangen" tapahtumia. Lisäksi vuonna 2018 ilmestyi jatko-osa "Life Is Strange 2", jolla on eri hahmot ja eri tapahtumapaikka.


title: Life Is Strange

text: Tarina sijoittuu vuoteen 2013 ja kertoo 18-vuotiaasta Maxine ”Max” Caulfieldista. Max on hyväksytty pelin alussa opiskelemaan valokuvausta Oregonin osavaltiossa sijiatsevassa pikkukaupunki Arcadia Bayssä sijaitsevaan Blackwellin akatemiaan. Yksinäinen ja omissa maailmoissaan oleileva Max todistaa naistenhuoneessa vanhan ystävänsä Chloe Pricen tapon, huomaten voivansa kelata aikaa taaksepäin. Max korjaa tilanteen pelastamalla Chloen, joka on muuttunut paljon viime näkemisestä. Max kertoo Chloelle kyvystään, ja he käyttävät aikamatkailua hyväkseen selvittääkseen kadonneen Rachel Amberin tapauksen. Pian Max ja Chloe ystävystyvät uudestaan. Max joutuu pian vaikeuksiin koulun oppilaiden ja työntekijöiden sekä ulkopuolisten Arcadia Bayn asukkaiden kanssa, eikä tilannetta myöskään helpota nuorten naisten huumaus- ja katoamistapaukset, sekä Maxin näyt kylän tuhoavasta tornadosta.


title: Life Is Strange

text: "Life Is Strange" on graafinen seikkailu kolmannen persoonan näkökulmasta. Pelaaja ohjaa Max Caulfieldia, joka voi kelata aikaa taaksepäin estääkseen tiettyjä tapahtumia tai muuttaakseen tekemiään valintoja. Pelaaja voi myös tutkia esineitä tai ottaa niitä, ratkaista joitain pulmia ja tehdä pieniä muutoksia ympäristöön. Pelaajan tulee tehdä valintoja, jotka vaikuttavat myöhemmin pelin tarinaan. Kerätyt esineet pysyvät pelaajan käsissä jopa ajan taaksepäin kelaamisen jälkeen.


title: Life Is Strange

text: Pelaaja voi tutkia eri paikkoja ja kommunikoida ei-pelattavien hahmojen kanssa. Jos käydyn keskustelun jälkeen kelaa aikaa taaksepäin, keskusteluihin voi aueta uusia vaihtoehtoja, perustuen ennen ajan kelaamista saatuun tietoon. Jotkut pelaajan tekemät valinnat vaikuttavat myöhemmin pelin juoneen sekä lyhyellä että pitkällä aikavälillä. Joskus hyvältä lyhyellä aikavälillä vaikuttanut valinta voi osoittautua huonoksi tai päinvastoin.Maxine ”Max” Caulfield näkee kesken Mark Jeffersonin pitämän valokuvausluennon näyn majakasta, jota lähestyy suuri tornado. Naistenhuoneessa hän näkee kuinka hänen luokkatoverinsa Nathan Prescott ampuu sinitukkaista tyttöä, joka paljastuu myöhemmin hänen entiseksi parhaaksi ystäväkseen Chloe Priceksi. Yhtäkkiä Max palaa ajassa takaisin hetkeen, jolloin oli juuri nähnyt näyn tornadosta, ymmärtäen omaavansa kyvyn kelata aikaa taaksepäin. Max ja Chloe tapaavat uudelleen ja alkavat viettää enemmän aikaa yhdessä. Kävelyllä majakan luona he epäilevät näyn olleen ennustus tulevasta: tornado tulee tuhoamaan Arcadia Bayn. Lisäksi he epäilevät Nathan Prescottin salaavan jotain ja aikovat ottaa asiasta selvää. Kaikkiem yllätykseksi Arcadia Bayhyn ilmestyy hetkellinen lumisade.


title: Life Is Strange

text: Seuraavana päivänä Maxin luokkatoveri Kate Marsh joutuu kiusatuksi, koska hänestä oli levitetty internettiin video, jossa hän huumattuna suuteli lukuisia oppilaita suosituimpien oppilaiden kerhon, Vortex Clubin, bileissä. Max tapaa Chloen Two Whales Dinerissa, Chloen äidin, Joycen, omistamassa kuppilassa ja he päättävät kokeilla Maxin voimia sekä paikan päällä että Chloen piilopaikassa romuttamolla. Mutta Max alkaa kärsiä nenäverenvuodoista ja pyörtyy. Max palaa Blackwelliin, mutta kesken tunnin Kate menee koulun katolle ja yrittää itsemurhaa. Max yrittää useita kertoja kelata aikaa, kunnes tuleekin pysäyttäneeksi ajan. Katolla pelaajan voi yrittää suostutella Katen luopumaan itsemurha-aikeistaan. Tapahtuneen jälkeen Max päättää selvittää mitä Katelle oli tapahtunut sekä löytää Chloen kuukausia kateissa olleen ystävän Rachel Amberin. Samana iltana tapahtuu myös ennustamaton auringonpimennys.


title: Life Is Strange

text: Max ja Chloe murtautuvat yöllä Blackwelliin rehtori Raymond Wellsin toimiston sekä koulun uimajoukkueen altaaseen yrittäen vältellä koulun vainoharhaista turvallispäällikkö David Madsenia, joka on Chloen isäpuoli. ja Frankin asuntoautoon etsiäkseen vihjeitä Rachelista. Seuraavana aamuna lintuja ja valaita löytyy kuolleena ympäri Arcadia Baytä, Maxin ja Chloen murtautuessa Frank Bowersin, Chloen huumediilerin ja Rachelin ystävän, asuntovaunuun. Chloe saa tietää Rachelilla olleen suhde Frankin kanssa ja tuntee itsensä petetyksi. Max asuntolaan ja löytää valokuvan itsestään ja Chloesta päivältä, jona Chloen isä William kuoli. Hän siirtää valokuvan kautta vahingossa kyseiseen päivään ja Max estää Williamin kuoleman auto-onnettomuudessa. Mutta palatessaan nykyhetkeen, hän on luonut vaihtoehtoisen todellisuuden, jossa William on elossa ja Chloe neliraajahalvaantunut, koska oli joutunut onnettomuuteen omalla autollaan.


title: Life Is Strange

text: Max auttaa Chloea arkisissa askareissa, mutta päivän päätteeksi hidasta kuolemaa valmiiksi tekevä Chloe pyytää yliannostuksen lääkkeitä pelastaakseen vanhempansa rahapulaltaan. Max käyttää valokuvaansa peruakseen päätöksensä ja päästäkseen. He tutkivat Prescottien omistaman hylätyn ladon ja löytävät maanalaisen bunkkerin. Bunkkeri oli täynnä valokuvia Katesta, Rachelista ja muista tytöistä huumattuina ja sidottuina. Valokuvien avulla Max ja Chloe löytävät Rachelin jäänteet ja Chloe vannoo kostoa pääepäillylleen, Nathanille. He menevät illalla Vortex Clubin bileisiin etsimään Nathania sekä varoittamaan Nathanin ystävää ja koulun suosituinta tyttöä Victoria Chasea, nähden taivaalla myös illuusion kahdesta täysikuusta. He saavat vain tekstiviestin, jossa Nathan vannoo tuhoavansa todisteet. Mutta kun Max ja Chloe palaavat Rachelin jäänteiden luokse, tekstiviestin todelliseksi lähettäjäksi paljastunut Jefferson huumaa Maxin ja ampuu Chloen.


title: Life Is Strange

text:
Max herää Jeffersonin bunkkerista, jonne Jefferson oli huumannut ja kidnapannut Blackwellin tyttöopiskelijoita valokuvatakseen näiden ”viattomuuden” ennen kuin se ehtisi ”turmeltua”. Jefferson oli ottanut Nathanin oppipojakseen Prescottien rahoitettua hänen bunkkerinsa. Nathan oli aikoinaan tappanut Rachelin antamalla vahingossa yliaonnostuksen. Nyt Jefferson oli tappanut Nathanin ja aikoi tehdä saman Maxille kunhan hänestä otetut kuvat olisivat valmiit. Max pääsee kelaamaan aikaa pöydällä olevista valokuvista ja ajautuu aikajanaan, jossa hän varoittaa Davidia Jeffersonista ja Nathanista, järjestäen nämä vankilaan, sekä voittaa valokuvakilpailun, päästen esittelemään kuvaansa San Franciscoon. Mutta tornadon saapuessa Arcadia Bayhyn tästä huolimatta, hän palaa ajassa taaksepäin peruakseen osallistumisensa kilpailuun. Mutta tulee rikkoneeksi aikajatkumon ja ystävänsä Warren Grahamin avulla tajuaa aiheuttaneensa itse tornadon sekä kaikki aiemmat selittämättömät ilmiöt voimiensa käytöllä. Max palaa Warrenilla olevan kuvan avulla vielä kerran menneisyyteen pelastaakseen Chloen hengen ja näkee jälkeenpäin kaikki vaihtoehtoiset todellisuudet muodostuneena painajaismaiseksi näyksi. Näyn jälkeen Max ja Chloe seisovat majakan luona tornadon lähestyessä ja tajuavat, että Maxin ainut keino sen pysättämiseksi olisi palata hetkeen, jolloin otti valokuvan naistenhuoneessa ja antaa Chloen kuolla Nathanin luotiin. Pelaajan on päätettävä uhraako Chloen pelastaakseen Arcadia Bayn tuholta vai uhraako Arcadia Bayn pelastaakseen Chloen kuolemalta.
Episodit ovat saaneet vaihtelevia arvioita. GameSpot on antanut kahdelle ensimmäiselle osalle arvosanaksi 7/10, kolmannelle 8/10 ja kahdelle viimeiselle 6/10.


title: Martha Lagercrantz

text: Martha Elise Lagercrantz (14. kesäkuuta 1880 Helsinki – 17. lokakuuta 1963) oli suomalainen taidemaalari.


title: Martha Lagercrantz

text: Martha Lagercrantz opiskeli Suomen Taideyhdistyksen piirustuskoulussa 1910–1912 sekä Turun Taideyhdistyksen piirustuskoulussa 1920-luvulla ja Pariisissa Académie Colarossissa 1928. Hän osallistui Suomen Taiteilijain näyttelyihin ja hänen töitään oli esillä Göteborgissa 1946. Lagercrantz toimi opettajana oppikoulussa vuodesta 1914 alkaen.


Luettelo Hämeenlinnan julkisista taideteoksista ja muistomerkeistä sisältää Hämeenlinnassa olevat julkiset taideteokset, eli julkisilla paikoilla olevat pysyvät veistokset, patsaat, seinämaalaukset ja muistomerkit. Hämeenlinnan kaupunkiin liitettyjä kuntia ovat Hämeenlinnan maalaiskunta, Vanaja, Hauho, Kalvola, Lammi, Renko ja Tuulos.


title: Luettelo Hämeenlinnan julkisista taideteoksista ja muistomerkeistä

text:
Hämeenlinnan vanhin julkinen taideteos on Robert Stigellin "Karhut" (1905) Aulangon näkötornin alapuolella. Muita koristeveistoksia kaupungissa ovat Gunnar Finnen 1920-luvulla syntynyt "Ilves", Into Saxelinin alun perin 1920-luvulla valmistunut "Herääminen" ja Viktor Janssonin "Nuoruus" (1931). Aukusti Veuron vuonna 1940 syntynyt "Vasikanjuottaja" paljastettiin taidemuseon edustalla vuonna 1957.
Alpo Sailon "Paavo Cajander" (1933), Kalervo Kallion "Työn muistomerkki" (1937) ja Oskari Jauhiaisen "Nahkurien ammattikunnan muistomerkki" (1958) edustavat herooista klassismia. Aimo Tukiaisen "Summan taistelun muistomerkki" (1964) edustaa Tukiaisen "Mannerheimin ratsastajapatsaan" jälkeisenä aikana omaksumaa abstraktia veistossuuntausta.


text: Sankarillista modernismia ovat Harry Kivijärven "Uno Cygnaeuksen muistomerkki" (1965) ja Kain Tapperin Sibeliuksen kokovartaloveistos (1964).


text: Hämeenlinnan ympäristötaidetta ovat islantilaisen Rúrín postmoderni "Time Concrete" (1986) Vanajaveden rannalla, Kirsti Miilumäen "Maanpäällinen osa" (2001) Varikonniemessä ja Olli Larjon "Paikka" (2004) Hattelmalan päiväkodin pihalla. Kävelykadulla on graafisesta betonista tehty yhteistyöteos Marjukka Vainion kolmiosaisesta kasviaiheisesta kuvasta sekä Riitta ja Olli Jalosen teksteistä. Olli Jalonen on lisäksi toteuttanut Hämeenlinnaan kolmiosaisen aurinkoaiheisen ympäristötaideteoksen, jonka osat sijoittuvat eri puolille kaupunkia.


text: Luettelossa on pysyvästi julkisilla paikoilla olevia taideteoksia ja muistomerkkejä sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).


text: Tämä kappale sisältää Hämeenlinnan muistolaatat. Luettelossa mainitaan vain pelkät julkiset muistolaatat. Jos muistolaatta on muistokiven, muistomerkin, muistopuun, reliefin tai vastaavan yhteydessä, se luetteloidaan kohtaan "Taideteokset ja muistomerkit".


title: Naapurimelu

text: Naapurimelu tarkoittaa naapurien aiheuttamaa häiritsevää ääntä, joka kuuluu toisten asuntoihin. Se aiheutuu yleensä musiikin soittamisesta tai kovaäänisestä keskustelusta ja huutamisesta. Melu voi aiheuttaa paljon stressiä ja heikentää yleistä asumisviihtyvyyttä.


title: Naapurimelu

text: Englannissa Rockwool-yhtiön tekemä tutkimus osoittaa, että joka kolmannen kaupunkialueen asukkaan yöunet ovat häiriintyneet tai he ovat kärsineet ylimääräisestä stressistä naapurimelun vuoksi viimeisen kahden vuoden aikana. Yleisin melun aiheuttaja on kovaääniset juhlat naapurihuoneistoissa.


title: Naapurimelu

text: Kerrostaloissa, varsinkin vanhemassa rakennuskannassa, on yleisesti ottaen heikko tai heikohko ääneneristys. Riippuen huoneiston sijainnista yhtiössä naapurimelu voi kantautua rakenteita pitkin huoneistoon. Huonoimmassa asemassa naapurimelun suhteen ovat talon keskikerroksissa sijaitsevat huoneistot, sillä niillä on sekä ylä- ja alapuolella että sivuilla naapurihuoneistot. Naapurimelu voi kulkeutua myös kulmittain olevista huoneistoista häiritsevästi erityisesti yöaikaan.


title: Naapurimelu

text: Parhaiten naapurimelulta suojaudutaan ylimpien asuinkerrosten kulmahuoneistoissa. Niiden etuna on, että yläpuoliset askeläänet eivät häiritse. Samoin huoneiston rajoittuminen vain kahdelta sivultaan muihin huoneistoihin tuo huomattavaa lisäetua naapurimelulta suojautumiseen. Parhaimmassa tapauksessa huoneiston makuuhuoneilla ei ole seinänaapureita lainkaan.


title: Naapurimelu

text: Rivitaloyhtiöissä naapurimelu kantautuu yleisesti seinänaapurien aiheuttamana. Myös pihamaalta saattaa toisinaan, erityisesti kesäaikaan, kantautua häiritsevää naapurimelua.


title: Naapurimelu

text: Monissa rivitaloyhtiöissä huoneistoja erottavat seinät ovat puurakenteisia. Puusta ja kipsilevystä rakennetulla seinärakenteella on rajoittunut ääneneristys varsinkin matalia taajuuksia vastaan. Varsinkin musiikin matalat taajuudet kantautuvat myös naapurihuoneistoon.


title: Naapurimelu

text: Omakotitaloissa naapurien aiheuttama melu kantautuu usein pihamaalla toteutettavista toiminnoista. Yleisimpiä ovat kesäaikaan pihajuhlat, joiden yhteydessä soitetaan kovaäänistä musiikkia ulkona.


title: Naapurimelu

text: Omakotitalojen, etenkin vanhemman rakennuskannan, rakenteet päästävät lävitseen suuren osan häiritsevästä naapurimelusta. Tällä on vaikutusta esimerkiksi hyvälaatuiseen yöuneen.


title: Shokkikäytävä

text: Shokkikäytävä ("Shock Corridor") on Samuel Fullerin tuottama, käsikirjoittama ja ohjaama yhdysvaltalainen draamaelokuva vuodelta 1963.


title: Shokkikäytävä

text: Elokuvassa Pulitzer-palkinnosta unelmoiva journalisti Johnny Barrett (Peter Breck) tekeytyy psyykkisesti sairaaksi naisystävänsä Cathyn (Constance Towers) avulla, joka tekeytyy Johnnyn sisareksi, johon hän muka kohdistaa insestisiä aikeita. Näin Johnny pääsee mielisairaalaan tutkimaan siellä tapahtuneeksi epäiltyä murhaa. Häneen kohdistetaan ankaria terapiatoimenpiteitä, kuten sähköšokkihoitoa. Muita laitoksen hoidokkeja ovat Korean sodassa kommunistiksi aivopesty mies, joka luulee nyt elävänsä Yhdysvaltain sisällissotaa; entinen lahjakas musta opiskelija, joka kannattaa nyt mustiin kohdistuvaa rotusyrjintää; sekä kuusivuotiaan tasolle taantunut ydinfyysikko. Johnny Barrett onnistuu lopulta selvittämään tapauksen, voittaa Pulitzerin jutullaan mutta tulee itse oikeasti mielisairaaksi ja jää sairaalaan.


title: Shokkikäytävä

text: Muuten mustavalkoisen "Shokkikäytävän" hallusinaatiojaksoissa Fuller käytti Brasiliassa liki 10 vuotta aiemmin kuvaamaansa värimateriaalia, jota oli tarkoitus käyttää hänen 20th Century Foxin kanssa kaavailemaansa elokuvaan ”Tigrero”. Brasilian viidakoihin sijoittuva elokuva ei kuitenkaan toteutunut liian kalliiden vakuutusmaksujen vuoksi. Mika Kaurismäki teki kariutuneesta filmiprojektista vuonna 1994 ensi-iltansa saaneen dokumentin "Tigrero – elokuva joka ei valmistunut".


title: Shokkikäytävä

text: "Shokkikäytävä" valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Shokkikäytävä

text: "The New York Timesin" kriitikot valitsivat "Shokkikäytävän" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Shokkikäytävä

text: Suomen ensi-iltansa "Shokkikäytävä" sai vasta helmikuussa 1975. Televisiossa se on esitetty Yle TV1 -kanavalla joulukuussa 1992 ja Yle Teemalla marraskuussa 2016.


title: Pound Puppies

text: Pound Puppies on yhdysvaltalainen animaatiosarja. Sarjassa seurataan älykkäitä tarhakoiria, jotka pitävät maanalaista salaista keskusta koiratarhan alla. Heidän tarkoituksenaan on etsiä uudet omistajat tarhaan tuoduille koiranpennuille ja samalla varoa paljastumasta koiratarhan ihmisille.


title: Pound Puppies

text:
Suomessa sarjaa alettiin esittää Nelosella suomeksi dubattuna 16. marraskuuta 2012. Lisäksi sarjaa on esitetty Foxin lastenohjelmistossa.
Suomalainen tuotanto SDI Media. Ohjauksesta vastaa Kari Leppälä ja käännöksestä Aki Heinlahti.


title: Tyron Woodley

text: Tyron Lakent Woodley (s. 17. huhtikuuta 1982 Ferguson, Missouri) on yhdysvaltalainen vapaaottelija ja entinen painija. Hän on UFC:n välisarjan mestari heinäkuusta 2016 lähtien. Woodley on aikaisemmin otellut kerran Strikeforcen välisarjan tilapäisestä mestaruudesta 2012, mutta hävisi kamppailun Nate Marquardtia vastaan.


title: Tyron Woodley

text: Woodley päätyi ottelemaan Strikeforceen kahden ammattilaisottelun jälkeen. Hänen ensimmäinen vastustaja oli Sal Woods 6. kesäkuuta 2009, jonka Woodley voitti ensimmäisessä erässä D'Arce kuristuksella. Hän otteli samana vuonna vielä kahdesti. Zach Lightin Woodley voitti käsilukolla ja Rudy Bearsin käsitriangeli kuristuksella. Bearsia vastaan Woodley oli urallaan ensimmäistä kertaa vapaaottelun pääottelussa.


title: Tyron Woodley

text: 2010 Woodley jatkoi voittoputkeaan Strikeforcessa. Toukokuussa hän kohtasi Nathan Coyn, jonka Woodley voitti hajaäänin. Lokakuussa Woodley voitti André Galvãon teknisellä tyrmäyksellä ensimmäisessä erässä.


title: Tyron Woodley

text: 2011 Woodley otteli toistamiseen kaksi ottelua. Tammikuussa hän otteli Tarec Saffiedinea vastaan, joka oli samalla "Strikeforce Challengers: Woodley vs. Saffiedine" -tapahtuman pääottelu. Woodley voitti kamppailun tuomariäänin. Woodley voitti myös toisen kamppailunsa heinäkuussa Paul Daleyta vastaan myös tuomariäänin.


title: Tyron Woodley

text: Woodley sai tilaisuuden otella välisarjan mestaruudesta heinäkuussa 2012. Sitä ennen hän oli voittanut Jordan Meinin hajaäänin, jonka myötä Woodley oli voittanut urallaan kymmenen ammattilaisottelua peräkkäin ilman tappioita. Woodley otteli Nate Marquardtia vastaan Strikeforcen avoimesta välisarjan mestaruudesta, sen jälkeen kun Nick Diaz luovutti mestaruutensa allekirjoitettuaan sopimuksen UFC:n kanssa. Woodley hävisi mestaruuden neljännessä erässä tyrmäyksellä Marquardtin kyynärpää lyönneistä.


title: Tyron Woodley

text: Woodley allekirjoitti moniotteluisen sopimuksen UFC:n kanssa, joka osti Strikeforcen omistukseensa ja lakkautti sen tammikuussa 2013. Woodley otteli ensimmäisen ottelunsa UFC:ssä 2. helmikuuta 2013 Jay Hieronia vastaan. Hän voitti kamppailun tyrmäyksellä 36 sekunnissa. Kesäkuussa 2013 Woodley otteli Jake Shieldsia vastaan, jolle hän hävisi hajaäänin. Woodley otteli vielä kolmannen ottelunsa samana vuonna Josh Koscheckia vastaan, jonka hän voitti tyrmäyksellä ensimmäisen erän lopussa. Voitto palkittiin Illan tyrmäys bonuksella.


title: Tyron Woodley

text: 2014 Woodley otteli kolmesti, joista ensimmäinen oli maaliskuussa Carlos Conditia vastaan. Woodley voitti kamppailun teknisellä tyrmäyksellä, kun alasviennin myötä hän kaatui Conditin oikean polven päälle. Kaksikko ei ollut tarpeeksi aktiivinen matolla, jonka myötä tuomari päätti keskeyttää ottelun hetkeksi ja nostattaa ottelijat takaisin ylös. Ottelun jatkuttua Woodley potkaisi Conditia vasempaan polveen, jolloin Condit yritti siirtyä pois, mutta samalla hetkellä hänen oikea polvi petti alta ja hän kaatui loukkaantuneena mattoon. Woodley julistettiin voittajaksi. Kuukausi myöhemmin ottelusta Woodley allekirjoitti UFC:n kanssa kahdeksanottelun sopimuksen. Kesäkuussa Woodley kohtasi Rory MacDonaldin "UFC 174" -tapahtumassa, jonka hän hävisi tuomariäänin (30–27, 30–27, 30–27). Elokuussa Woodley kohtasi vuoden viimeisessä ottelussaan Dong Hyun Kimin. "" -tapahtumassa käyty kamppailu päättyi ensimmäisessä erässä minuutin jälkeen, kun Woodley voitti teknisellä tyrmäyksellä lyönnein. Hänet palkittiin voitosta Illan suoritus -bonuksella.


title: Tyron Woodley

text: Tammikuussa 2015 Woodley kohtasi Kelvin Gastelumin, joka punnituksen aikana painoi yli sallitun painorajan ja ottelu käytiin 180 paunan välipainosarjassa. "UFC 183" -tapahtumassa käyty kamppailu päättyi Woodleyn voittoon hajaäänin (28–29, 29–28, 30–27).


title: Tyron Woodley

text: 30. heinäkuuta 2016 Woodley otteli välisarjan mestaruudesta hallitsevaa mestaria Robbie Lawleria vastaan. "UFC 201" -tapahtumassa käyty kamppailu päättyi ensimmäisessä erässä Woodleyn tyrmäysvoittoon. Hän ansaitsi voitostaan myös Illan suoritus bonuksen.


title: Tyron Woodley

text: Woodley puolusti ensimmäisen kerran mestaruuttaan "UFC 205" -tapahtumassa 16. marraskuuta 2016 Stephen Thompsonia vastaan. Kamppailu päättyi tasapeliin tuomariäänin (47-47, 47-47, 48-47). Ottelu palkittiin Illan kamppailu bonuksella.


title: Tyron Woodley

text: Tasapelin myötä Woodley kohtasi Thompsonin uudelleen "UFC 209" -tapahtumassa 4. maaliskuuta 2017. Tällä kertaa Woodley voitti tuomariäänin (48-47, 47-47, 48-47).


title: Tyron Woodley

text: Woodley puolusti kolmannen kerran mestaruuttaan Demian Maiaa vastaan, joka oli voittanu ennen ottelua seitsemän ottelua peräkkäin. Ottelu käytiin "UFC 214" -tapahtumassa 29. heinäkuuta 2017, jossa Woodley voitti kamppailun tuomariäänin (50-45, 49-46, 49-46). Woodley pysäytti ottelun aikana yhteensä 24 Maian alasvientiyritystä.


title: Tyron Woodley

text: Seuraavan kerran Woodley astuu kehään 8. syyskuuta UFC 228 tapahtumassa jolloin hän kohtaa Darren Tillin


title: Tyron Woodley

text: USA Wrestling


title: Tyron Woodley

text: National Collegiate Athletic Association


title: Tyron Woodley

text: UFC


title: Hyvästi, Mr. Chips

text: Hyvästi, Mr. Chips ("Goodbye, Mr. Chips") on Sam Woodin ohjaama brittiläinen draamaelokuva vuodelta 1939. Sen pääosissa näyttelevät Robert Donat, Greer Garson ja Terry Kilburn.


title: Hyvästi, Mr. Chips

text: Koulumaailmaan sijoittuva elokuva pohjautuu James Hiltonin vuonna 1934 ilmestyneeseen samannimiseen romaaniin (suom. "Hyvästi, Mr. Chips", Karisto, 1935). Sen pohjalta elokuvan käsikirjoituksen laativat R. C. Sherriff, Claudine West ja Eric Maschwitz.


title: Hyvästi, Mr. Chips

text: Elokuvan tuotti Metro-Goldwyn-Mayerin brittiläinen osasto, ja elokuva kuvattiin Reptonin poikakoulussa ja osittain Denhamin studioilla.


title: Hyvästi, Mr. Chips

text: Pidättyväinen, ikääntynyt poikien sisäoppilaitoksen latinankielen opettaja Charles Chipping (Donat), muistelee takaumina kymmenien vuosien opettajanuraansa ja avioliittoaan Katherinen (Garson) kanssa, jonka hän kuitenkin on menettänyt traagisesti ja jäänyt leskeksi. Puolison kuoleman jälkeen mies on uppoutunut täysin opettajan työhönsä ja noussut koulussa legendaariseen asemaan.


title: Hyvästi, Mr. Chips

text: Robert Donat sai roolistaan parhaan miespääosan Oscarin, jonka muina ehdokkaina olivat Laurence Olivier, Clark Gable ja James Stewart. "Hyvästi, Mr. Chips" oli Greer Garsonin ensimmäinen elokuvarooli, ja hän sai siitä naispääosan Oscar-palkintoehdokkuuden. Elokuva tuotti useita muitakin ehdokkuuksia, mutta valtaosan Oscareista vei samana vuonna ensi-iltansa saanut "Tuulen viemää".


title: Hyvästi, Mr. Chips

text: British Film Instituten valitsemat asiantuntijat äänestivät "Hyvästi, Mr. Chipsin" vuonna 1999 yhdeksi kaikkien aikojen sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Hyvästi, Mr. Chips

text: "Hyvästi, Mr. Chips" on filmattu vuonna 1969 alkuperäiselokuvaa vähemmän arvostettuna musikaaliversiona, jossa pääosaa näyttelee Peter O’Toole. Vuonna 2002 tarinasta tehtiin televisioversio, pääosassa Martin Clunes.


title: Yhdysvaltain kongressivaalit 2016

text: Yhdysvaltain kongressivaalit 2016 järjestettiin tiistaina 8. marraskuuta 2016. Kongressivaaleissa valittiin kongressin edustajainhuoneen kaikki 435 jäsentä ja kolmasosa senaattoreista eli 34 senaattoria senaattiin. Kongressivaalien kanssa samaan aikaan järjestettiin presidentinvaalit. Lisäksi valittiin joukko osavaltio- ja paikallistason lainsäätäjiä, kuten kuvernööri 12 osavaltioon.


title: Yhdysvaltain kongressivaalit 2016

text: Vaaleissa republikaanit säilyttivät enemmistön kongressin molemmissa kamareissa. Lisäksi puolueen presidenttiehdokas Donald Trump voitti presidentinvaalin, ja näin puolueella on ensi kertaa sitten vuoden 2007 hallussaan sekä liittovaltion lainsäädäntö- että toimeenpaneva elin.


title: F1 2016

text: F1 2016 on Codemastersin kehittämä Formula 1-aiheinen ajopeli, joka perustuu Formula 1 kauteen 2016. Peli on järjestyksessään yhtiön kahdeksas virallinen Formula 1 -peli. Peli julkaistiin 19. elokuuta Euroopassa.


title: F1 2016

text: Peli sisältää kaikki kauden 2016 kuljettajat, tallit ja radat sekä uuden Bakun katuradan Azerbaidžanissa. Pelissä on myös nyt uutena ominaisuutena manuaaliset lähdöt ja lämmittelykierros. Myös turva-auto palaa pelisarjaan vuoden tauon jälkeen. Uutena ominaisuutena on myös virtuaalinen turva-auto.


title: Dragon Ball Xenoverse

text: Dragon Ball Xenoverse (tunnetaan myös lyhenteellä Dragon Ball XV) on Dimpsin kehittämä ja Bandai Namco Gamesin julkaisema taistelu-/ roolipeli, joka perustuu Akira Toriyaman Dragon Ball -sarjaan. Peli julkaistiin helmikuussa 2015 PlayStation 3, PlayStation 4, Xbox 360, Xbox One -konsoleille ja Microsoft Windows -alustoille. Peli on ensimmäinen Dragon Ball -videopeli, joka on julkaistu kahdeksannen sukupolven konsoleille ja samalla myös viimeinen Dragon Ball -peli seitsemännen sukupolven konsoleille.


title: Dragon Ball Xenoverse

text: Pelille on julkaistu jatko-osa "Dragon Ball Xenoverse 2".


title: Rebellion Racing

text: Rebellion Racing (tunnettu aiemmin nimillä Speedy Racing ja Sebah Racing) on sveitsiläinen kilpatalli, joka kilpailee nykyään FIA World Endurance Championship -sarjassa. Talli perustettiin vuonna 2007 Speedy Racing-nimellä kilpaillen Le Mans Series -sarjassa vuoteen 2010.


title: Jarlinson Pantano

text: Jarlinson Pantano Gómez (s. 18. marraskuuta 1988 Cali) on kolumbialainen maantiepyöräilijä. Hän edusti vuosina 2007–2011 Colombia es Pasión -joukkuetta, 2012–2014 Colombia-Coldeportes/Colombia-tallia, 2015–2016 IAM Cyclingia ja on vuodesta 2017 ajanut Trek-Segafredo-tallissa.


title: Jarlinson Pantano

text: Pantano voitti Ranskan ympäriajossa 2016 Culoziin päättyneen, vuoristossa ajetun 15. etapin kukistettuaan loppukirissä irtiottokumppaninsa Rafał Majkan. Hän sijoittui kilpailussa lisäksi kahdella etapilla toiseksi.


title: Jarlinson Pantano

text: Lähteet: Pro Cycling Stats, Cycling Archives


title: Strontiumsulfaatti

text: Strontiumsulfaatti (SrSO) on strontium- ja sulfaatti-ionien muodostama epäorgaaninen ioniyhdiste. Yhdistettä voidaan käyttää metallisen strontiumin ja muiden strontiumyhdisteiden valmistukseen, pigmenttinä ja lasitteiden ja lasin valmistukseen. Luonnossa strontiumsulfaattia esiintyy selestiittimineraalissa ja eräissä säde-eläimissä.


title: Strontiumsulfaatti

text: Huoneenlämpötilassa strontiumsulfaatti on valkoista kiteistä ainetta. Yhdiste on niukkaliukoinen veteen ja sen liukoisuustulo 18 °C:n lämpötilassa on 3,8·10. Hieman paremmin strontiumsulfaatti liukenee happamiin tai emäksisiin liuoksiin ja kloridiliuoksiin. Strontiumsulfaatin alkeiskoppi on rombinen ja sen rakenne on samankaltainen bariumsulfaatin rakenteen kanssa. Jos yhdistettä doupataan dysprosiumilla tai tuliumilla, ilmenee kuumennettaessa 140 °C:n lämpötilaan termoluminesenssi-ilmiö. Säde-eläimiin kuuluvan Acantharea-luokan eliöiden tukiranka koostuu strontiumsulfaatista.


title: Strontiumsulfaatti

text: Strontiumsulfaattia voidaan valmistaa saostamalla veteen liukenevan strontiumsuolan, esimerkiksi strontiumkloridin, liuoksesta sulfaattien avulla. Toinen tapa on neutraloida strontiumoksidia, -hydroksidia tai -karbonaattia rikkihapolla.


title: Strontiumsulfaatti

text: Strontiumsulfaattia käytetään muiden strontiumyhdisteiden ja edelleen metallisen strontiumin valmistukeen. Sitä voidaan käyttää myös ilotulitteissa punaista valoa tuottamaan, kristallilasin valmistukseen ja lasitteiden valmistukseen. Aikaisemmin sitä on käytetty myös valkoisena pigmenttinä maaleissa strontiumvalkoisen nimellä.


title: Muistot

text: Muistot ("The Dead") on John Hustonin viimeiseksi jäänyt elokuvaohjaus, joka sai ensi-iltansa joulukuussa 1987 nelisen kuukautta hänen kuolemansa jälkeen. Komediallinen draama perustuu James Joycen novelliin ”Kuolleet” kokoelmasta "Dublinilaisia", ja sen käsikirjoitti ohjaajan poika Tony Huston. Naispääosaa näyttelee ohjaajan tytär Anjelica Huston.


title: Muistot

text: Lähes juonettomassa, näytelmällisessä tarinassa ryhmä ihmisiä kokoontuu 1900-luvun alussa illalliselle pohtimaan kuolleiden läheisten ihmisten merkitystä heille.


title: Muistot

text: Elokuva tuotti Oscar-palkintoehdokkuudet käsikirjoituksesta ja puvustuksesta.


title: Muistot

text: "Video-oppaassa" vuodelta 1994 Bello Romano piti "Muistoja" Hustonin ”armoitettuna testamenttina”, joka vaatii katsojalta paljon mutta palkitsee koskettavuudellaan. Hän antoi elokuvalle neljä tähteä viidestä, mikä teoksen mukaan vastaa sanallista arviota ”erinomainen”.


title: Muistot

text: "The New York Timesin" kriitikot valitsivat "Muistot" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Valentina Ševtšenko (potkunyrkkeilijä)

text: Valentina Anatolievna Ševtšenko (s. 7. maaliskuuta 1988 Biškek, Kirgisia) on kirgisialais-perulainen thainyrkkeilijä ja vapaaottelija. Hän on muun muassa voittanut yhdeksän kertaa IFMA:n thainyrkkeilyn amatöörien maailmanmestaruuden, sekä kerran World Muaythai Councilin ylemmän kevytsarjan ammattilaismestaruuden 2012.


title: Valentina Ševtšenko (potkunyrkkeilijä)

text: Ševtšenko syntyi Kirgisiassa ja on sukujuuriltaan kazakki. Hän aloitti urheilemisen 5-vuotiaana taekwondolla. Ševtšenkon äiti Elena on ollut thainyrkkeilyn parissa yli kaksikymmentä vuotta ja omaa myös 3. danin mustan vyön taekwondossa. Hän on myös Kirgisian thainyrkkeilyliiton puheenjohtaja. Myös Valentinan sisko Antonina on entinen World Muaythai Councilin mestari. Valentina harjoitteli aluksi taekwondoa äitinsä innoittamana ja alkoi myöhemmin harjoittelemaan muita lajeja, kuten thainyrkkeilyä, potkunyrkkeilyä ja Vale Tudoa.


title: Valentina Ševtšenko (potkunyrkkeilijä)

text: 2007 Ševtšenko muutti Peruun siskonsa Antoninan ja valmentajansa Pavel Fedotovin kanssa, kun paikallinen ottelija Fran Paredes pyysi heitä alun perin pitämään seminaareja ja harjoitusleirejä Perussa. Ševtšenko ihastui uuteen maahan ja halusi jäädä asumaan. Hän anoi myöhemmin maan kansalaisuutta ja on sittemmin edustanut kansainvälisissä kilpailuissa Perua.


title: Valentina Ševtšenko (potkunyrkkeilijä)

text: Ševtšenko on kilpaillut thainyrkkeilyssä vuodesta 2000 lähtien ja voitti IFMA:n nuorten mestaruuden 2003 alle 57-kiloisissa.


title: Valentina Ševtšenko (potkunyrkkeilijä)

text:
Aikuisten tasolla Ševtšenko kilpaili ensimmäisen kerran 2006 IFMA:n maailmanmestaruudesta 57-kiloisten sarjassa. Hän voitti avauskierroksella Joanna Jędrzejczykin tuomariäänin, jonka jälkeen Ševtšenko kohtasi Heather O'Donnellin. Hän voitti kamppailun tuomariäänin ja eteni loppuotteluun. Ševtšenko voitti mestaruuden Misty Sutherlandia vastaan tuomariäänin.
Ševtšenko otteli IFMA:n mestaruudesta myös 2007 Bangkokissa, jossa hän kohtasi edellisvuoden tapaan ensimmäisellä kierroksella Joanna Jędrzejczykin. Ševtšenko voitti kamppailun tuomariäänin ja eteni välieriin, jossa hän voitti Liisi Airon myös tuomariäänin. Loppuottelussa Ševtšenko kohtasi isänsämaan Vipavat Lasuwan, jonka hän voitti tuomariäänin ja voitti uransa toisen IFMA:n maailmanmestaruuden.


title: Valentina Ševtšenko (potkunyrkkeilijä)

text: 2008 Ševtšenko oli mukana Etelä-Koreassa järjestetyssä IFMA:n maailmanmestaruuskilpailussa. Hän voitti ensimmäisellä kierroksella Mikaela Melanten tuomariäänin. Samoin myös toisella kierroksella Alla Ivashkevichia vastaan Ševtšenko voitti tuomariäänin. Voiton myötä hän eteni välieriin, jossa Ševtšenko voitti Gozde Bayergin tuomariäänin. Loppuottelussa hän kohtasi Joanna Jędrzejczyk, jota vastaan Ševtšenko oli otellut kahdesti aiemmin edellisissä turnauksissa voitokkaasti. Hän voitti kaksikon kolmannen kohtaamisen tuomariäänin ja vei uransa kolmannen IFMA mestaruuden aikuisten tasolla.


title: Valentina Ševtšenko (potkunyrkkeilijä)

text: 2009 IFMA:n mestaruuskisoissa, Thaimaassa Ševtšenko siirtyi ottelemaan raskaampaan painoluokkaa 60-kiloisten sarjaan. Tällä kertaa turnaus oli pienempi, kuin aiemmin sillä voitettuaan ensimmäisellä kierroksella Emma Thynin tuomariäänin, hän eteni loppuotteluun. Ševtšenko kohtasi Alena Muratovan, jonka hän voitti tuomariäänin ja ensimmäisen mestaruuden uudessa painoluokassa.


title: Valentina Ševtšenko (potkunyrkkeilijä)

text: 2010 Ševtšenko osallistui viidennen kerran IFMA:n turnaukseen, jotka järjestettiin Thaimaassa. Hän kilpaili 63.5-kiloisten sarjassa ja voitti muun muassa Maria Belushin teknisellä tyrmäyksellä potkaistuaan vastustajaansa kehoon. Loppuottelussa hän kohtasi ruotsalaisen Lina Länsbergin, jonka Ševtšenko voitti tuomariäänin.


title: Valentina Ševtšenko (potkunyrkkeilijä)

text: Elokuussa 2010 Ševtšenko osallistui World Combat kisojen thainyrkkeily turnaukseen. Hän voitti välierissä saksalaisen Ania Fuczin ja kohtasi loppuottelussa Caley Reecen. Ševtšenko voitti mestaruuden tuomariäänin.


title: Valentina Ševtšenko (potkunyrkkeilijä)

text: Kesäkuussa 2011 Ševtšenko otteli historian 20:ssä Etelä-Amerikan thainyrkkeilyn mestaruuskisoissa, jossa kilpailivat sekä ammattilaiset että amatöörit. Ševtšenko kilpaili ammattilaisten sarjassa alle 63.5-kiloisten luokassa. Hän voitti ensimmäisen ammattilaismestaruuden argentiinalaista Andrea Salazaria vastaan tuomariäänin.


title: Valentina Ševtšenko (potkunyrkkeilijä)

text: Syyskuussa 2011 IFMA:n turnaus järjestettiin Uzbekistanissa, jossa Ševtšenko kilpaili alle 60-kiloisten sarjassa. Edellisen kerran hän kilpaili kyseisessä painoluokassa 2009, jolloin hän voitti maailmanmestaruuden. Ševtšenko eteni aina välieriin asti, jossa hän voitti Alfia Ishirgakovan tuomariäänin. Loppuottelussa hän hävisi marokkolaiselle Aicha el-Majydyn tuomariäänin.


title: Valentina Ševtšenko (potkunyrkkeilijä)

text: Ševtšenko kilpaili WMC:n järjestämässä turnauksessa ylemmän kevytsarjan mestaruudesta. Muaythai Premier League turnaus alkoi Ševtšenkon osalta Angelique Pittotia vastaan, jonka hän voitti ensimmäisellä kierroksella hajaäänin. Turnaus jatkui Alankomaissa 6. marraskuuta, jolloin Ševtšenko kohtasi Ilona Wijmansin. Hän voitti kamppailun tuomariäänin ja eteni mestaruuskamppailuun.


title: Valentina Ševtšenko (potkunyrkkeilijä)

text: 28. huhtikuuta 2012 Ševtšenko otteli WMC:n ylemmän kevytsarjan mestaruudesta ranskalaista Ielö Siapo Pagea vastaan. Ranskassa käyty viisieräinen ottelu päättyi tuomariäänin Ševtšenkolle.


title: Valentina Ševtšenko (potkunyrkkeilijä)

text: Ševtšenko voitti myöhemmin syyskuussa kuudennen IFMA:n mestaruuden valkovenäläistä Katsiaryna Viaryhaa vastaan. Joulukuussa hän otteli jälleen mestaruudesta. Brasiliassa käydyssä Etelä-Amerikan mestaruuskilpailuissa Ševtšenko kohtasi alle 60-kiloisten sarjassa Patricia Silvan, jonka hän voitti tuomariäänin. Se oli samalla hänen toinen Etelä-Amerikan mestaruus voitettuaan 2011 alle 63.5-kiloisten mestaruuden.


title: Valentina Ševtšenko (potkunyrkkeilijä)

text: Ševtšenko kilpaili toisen kerran World Combat kisoissa, jotka järjestettiin tapahtumahistorian toisen kerran. Hän voitti ensimmäiset kisat naisten raskaimmassa painoluokassa alle 60-kiloisissa. Venäjällä lokakuussa 2013 pidetyissä kisoissa Ševtšenko voitti suoraan neljännesvälierissä Zuunast Altansukhin teknisellä tyrmäyksellä kolmannessa erässä. Välierissä hän puolestaan voitti thaimaalaisen Pimnipa Tanawatpipatin tuomariäänin ja eteni loppuotteluun. Ševtšenko voitti mestaruuden tuomariäänin ukrainalaista Anastasia Sharmonovaa vastaan.


title: Valentina Ševtšenko (potkunyrkkeilijä)

text: Toukokuussa 2014 Ševtšenko puolusti jälleen viime vuoden IFMA mestaruutta alle 60-kiloisten sarjassa. Hän voitti avauskierroksella Siobhan Foleyn ja neljännesvälierissä Gia Winbergin tuomariäänin. Välierissä Ševtšenko voitti myös Janice MacAulayn tuomariäänin ja eteni loppuotteluun. Hän voitti mestaruuden Mariya Valentia vastaan tuomariäänin.


title: Valentina Ševtšenko (potkunyrkkeilijä)

text: Ševtšenkon keskittyessä enemmän potkunyrkkeilyyn ja erityisesti vapaaotteluun hän kilpaili vähemmän thainyrkkeilyn parissa. 20. elokuuta 2015 Ševtšenko voitti uransa kahdeksannen IFMA:n mestaruuden ja kaiken kaikkiaan yhdeksännen mukaan lukien 2003 nuorten mestaruus. Hän voitti turnauksen avauskierroksella Kaoutar Houkmanin tuomariäänin ja seuraavalla kierroksella Nili Blockin myös tuomariäänin. Välierissä Ševtšenko voitti Anke Van Gestelin teknisellä tyrmäyksellä ensimmäisessä erässä. Voiton myötä hän eteni loppuotteluun, jossa Ševtšenko voitti Mariya Valentin tuomariäänin. Kaksikko oli kohdannut toisensa edellisvuoden turnauksessa, jolloin Ševtšenko voitti myös tuomariäänin.


title: Valentina Ševtšenko (potkunyrkkeilijä)

text: Ševtšenko kokeili ensimmäisen kerran potkunyrkkeilyä 12-vuotiaana thainyrkkeilyn ohella, mutta kilpaili enimmäkseen thainyrkkeilyn parissa. Potkunyrkkeilyssä hän on otellut pääosin yksittäisiä ammattilaisotteluita K-1 tasolla voitettuaan muun muassa 2004 Venäjällä Oksana Chernikovan. Vuotta myöhemmin Ševtšenko otteli yhden ottelun savate säännöillä Ingrid Graziania vastaan, jonka hän voitti tyrmäyksellä ensimmäisessä erässä.


title: Valentina Ševtšenko (potkunyrkkeilijä)

text: 2013 Ševtšenko otteli kahdesti WKC:n K-1 mestaruudesta, joista ensimmäinen mestaruusottelu käytiin 6. tammikuuta Meksikossa. Hän voitti mestaruuden tuomariäänin Tania Gonzalesia vastaan. Toisen mestaruuden Ševtšenko voitti heti perään Perussa Malena Muñozia vastaan ensimmäisen erän tyrmäyksellä.


title: Valentina Ševtšenko (potkunyrkkeilijä)

text: 31. elokuuta 2014 Ševtšenko otteli Kunlun Fightin kahdeksan ottelijan turnauksessa alle 60-kiloisten sarjassa. Hän voitti avauskierroksella Elisa Qualizzan tuomariäänin ja samoin toisella kierroksella Yang Yangin. Loppuottelussa Ševtšenko kohtasi Irina Mazepan, jonka hän voitti ensimmäisen erän tyrmäyksellä, potkaistuaan vastustajaansa päähän. Voitettuaan mestaruuden hän puolusti ensimmäisen kerran mestaruuttaan lokakuussa 2014 Chali Bassinahia vastaan. Ševtšenko voitti kamppailun tuomariäänin.


title: Valentina Ševtšenko (potkunyrkkeilijä)

text: Pian lokakuun lopulla Ševtšenko oli allekirjoittanut vapaaottelujärjestö Legacy FC:n kanssa moniotteluisen sopimuksen, jonka lisäksi hän ottelisi vapaaotteluiden lisäksi myös potkunyrkkeilyssä. Tammikuussa 2016 Ševtšenko kohtasi Houstonissa Lindsay Haycraftin, jonka hän voitti tuomariäänin. Toisen ottelun Ševtšenko kävi belgialaista Anke Van Gestelia vastaan heinäkuussa ja voitti kamppailun tuomariäänin.


title: Valentina Ševtšenko (potkunyrkkeilijä)

text: 31. lokakuuta Ševtšenko puolusti toisen kerran Kunlun Fightin mestaruuttaan. Tällä kertaa hän menetti mestaruutensa Wang Congille tuomariäänin.


title: Valentina Ševtšenko (potkunyrkkeilijä)

text: Ševtšenko aloitteli vapaaottelua kilpaillessaan vielä thainyrkkeilyn parissa. Hänen ensimmäinen ottelu oli kotimaassaan Eliza Aidaralievaa vastaan, jonka Ševtšenko voitti teknisellä tyrmäyksellä toisessa erässä.


title: Valentina Ševtšenko (potkunyrkkeilijä)

text: Ševtšenko pääsi ottelemaan toisessa vapaaottelussaan WXF:n kääpiösarjan mestaruudesta. Joulukuussa 2003 käyty kamppailu päättyi Ševtšenkon voittoon takakuristuksella ensimmäisen erän alussa.


title: Valentina Ševtšenko (potkunyrkkeilijä)

text: Mestaruuskamppailun jälkeen Ševtšenko otteli vaihtelevasti Kirgisiassa ja Kazakstanissa, kunnes 9. heinäkuuta 2005 hän puolusti ensimmäisen kerran WXF:n mestaruuttaan Kyung Aeh Kimia vastaan. Ševtšenko voitti ottelun käsilukolla ensimmäisessä erässä.


title: Valentina Ševtšenko (potkunyrkkeilijä)

text: 30. syyskuuta 2010 Ševtšenko palasi neljän vuoden tauon jälkeen takaisin vapaaotteluun ja koki uransa ensimmäisen tappion Liz Carmouchea vastaan. Toisessa erässä ottelu jouduttiin keskeyttämään lääkärin toimesta, kun Carmouchen laiton yläpotku aiheutti pahan vekin Ševtšenkon kasvoihin. Seuraavat kolme ottelua Ševtšenko kävi Etelä-Koreassa ja Perussa. Hän voitti kaikki kolme, joista kaksi päättyi teknisellä tyrmäyksellä.


title: Valentina Ševtšenko (potkunyrkkeilijä)

text: Ševtšenko palasi ottelemaan takaisin Yhdysvaltoihin sitten 2010 Carmouchea vastaan käydyn ottelun jälkeen. Hän allekirjoitti 2014 sopimuksen Legacy FC:n kanssa, jonka myötä hän ottelisi myös potkunyrkkeilyssä. Ševtšenko otteli ensin tammikuussa 2015 yhden ottelun potkunyrkkeilyssä ja perään helmikuussa hän kohtasi vapaaottelussa Jan Finneyn, jonka Ševtšenko voitti tuomariäänin. Hän otteli vielä heinäkuussa toisen kerran potkunyrkkeilyn parissa Legacy FC:ssä, kunnes allekirjoitti sopmuksen UFC:n kanssa.


title: Valentina Ševtšenko (potkunyrkkeilijä)

text: Ševtšenkon allekirjoitettua moniotteluisen sopimuksen UFC:n kanssa hän otteli ensimmäisen kerran joulukuussa 2015 korvattuaan lyhyellä varoitusajalla Germaine de Randamien, jonka oli määrä otella Sarah Kaufmania vastaan. Ševtšenko voitti Kaufmanin hajaäänin (28-29, 29-28, 29-28).


title: Valentina Ševtšenko (potkunyrkkeilijä)

text: Maaliskuussa 2016 Ševtšenko kohtasi Amanda Nunesin "UFC 196" -tapahtumassa. Hän hävisi kamppailun tuomariäänin (28-29, 27-29, 27-29). Ševtšenko otteli seuraavaksi heinäkuussa juuri kääpiösarjan mestaruuden menettänyttä Holly Holmia vastaan. "" -tapahtuma oli samalla ensimmäinen kerta, kun Ševtšenko oli tapahtuman pääotteluna UFC:ssä. Hän voitti kamppailun tuomariäänin (49-46, 49-46, 49-46).


title: You

text: You voi tarkoittaa ainakin seuraavia:


Compagnie du Chemin de fer Montreux Oberland bernois SA (, lyhenne MOB) on sveitsiläinen rautatieyhtiö, joka omistaa rautatien ja harjoittaa rautatieliikennettä Lounais-Sveitsissä, Vaud’n ja Bernin kantoneissa välillä Montreux–Lenk. Radan varrella on tunnettuja talviurheilukeskuksia kuten Château-d’OEx, Rougemont, Gstaad, Saanenmöser ja Zweisimmen.


title: Compagnie du Chemin de fer Montreux Oberland bernois

text: MOB kuuluu vaud’laiseen "GoldenPass" -markkinointiyhteenliittymään, jonka muut yhtiöt ovat Transports Montreux-Vevey-Riviera SA (MVR), "Garage Parc Montreux Gare SA" (GPMG) ja "Voyages et Services Automobiles MOB SA" (VSA).


text: MOBin rautatie rakennettiin ja otettiin käyttöön vaiheittain vuosina 1901–1912:


text: MOB omistaa radan lisäksi radalla käytettävän junakaluston sekä asema- ym. tiloja. Yhtiön liikevaihto oli vuonna 2015 74 milj. Sfr, josta lipputulojen osuus oli noin viidennes. Henkilöstön määrä oli 348.


text: MOBin radan pituus on 74 kilometriä. Rataverkko on kapearaiteinen (1 000 mm). Radan korkeusero on 880 metriä: matalin kohta Montreux’ssä (395 m mpy.) ja korkein kohta Saanenmöserissä (1 275 m mpy.). Rautatien jyrkin osuus on välillä Montreux–Montbovon (73 promillea). Rata on sähköistetty (900 V, tasajännite).


text: Yhtiön rata liittyy teknisesti Montbovonissa TPF:n rataverkkoon. Vaihtoyhteys on lisäksi Montreux’ssä SBB:n juniin ja Zweisimmenissä BLS:n juniin.


text: MOBin junilla kulki vuonna 2015 noin 3,0 miljoonaa matkustajaa, suurelta osin matkailijoita.


title: Pantxi Sirieix

text: François Pantxi Sirieix (s. 7. lokakuuta 1980 Bordeaux, Ranska) on ranskalainen jalkapalloilija. Hänen pelipaikkansa on keskikentän keskellä. Sirieix edustaa Ranskan Ligue 1:ssa pelaavaa Toulousea.


title: Pantxi Sirieix

text: Sirieix nousi Auxerren kakkosjoukkueesta edustusjoukkueeseen kesällä 1999 ja pelasi seurassa 28 Ligue 1:n ottelua vuosina 2002–2004. Kesällä 2004 hän siirtyi Toulouseen, jossa hän on pelannut 216 Ligue 1:n ottelua (tilanne kauden 2015–2016 jälkeen).


title: Lasivaskitsat

text: Lasivaskitsat ("Ophisaurus") on vaskitsojen suku.


title: Lasivaskitsat

text: Joidenkin muiden vaskitsojen tapaan myös lasivaskitsat muistuttavat erehdyttävästi käärmeitä, vaikka ne tosiasiassa ovat raajattomia liskoja. Nimensä lasivaskitsat ovat saaneet siitä, että niiden häntä katkeaa hyvin helposti. Tästä on hyötyä, kun jokin petoeläin ahdistelee lasivaskitsaa. Kiemurteleva häntä harhauttaa saalistajaa, ja lasivaskitsa pääsee pakoon.


title: Lasivaskitsat

text: Lasivaskitsat ovat liskoja ja ovat läheistä sukua varaaneille ja gilaliskoille.


title: Lasivaskitsat

text: Seltopusikki ("Pseudopus apodus") luokiteltiin ennen lasivaskitsoihin, mutta siirrettiin myöhemmin sukuun "Pseudopus" neljän sukupuuttoon kuolleen lajin kanssa. Se on yleinen Kaakkois-Euroopassa ja Länsi-Aasiassa. Seltopusikki viihtyy peihmeikköjen ja kasvillisuuden lomassa ja piileskelee mielellään kivien koloissa. Se saattaa kasvaa jopa 1,2 metriä pitkäksi.


title: Lasivaskitsat

text: Lasivaskitsoihin luokitellaan 13 lajia:


title: Aerosteon

text: Aerosteon oli teropodeihin kuulunut dinosaurussuku. Sukuun kuului yksi laji ("A. riocoloradensis"). Se eli 85 miljoonaa vuotta sitten liitukaudella.


title: Aerosteon

text: "Aerosteon" tarkoittaa "ilmaluuta". Nimi tulee "Aerosteonin" ilmatäytteisistä paikoista sen luissa.


title: Aerosteon

text: "Aerosteonin" fossiileita on löydetty Argentiinasta, Anacleton muodostelmasta. "Aerosteonista" on löydetty sekalaisia fossiileita, muun muassa osittainen kallo, selkä-ja kaulaluita ja lonkkaluu.


title: Aerosteon

text: "Aerosteon" kasvoi yhdeksän metriä pitkäksi.


title: Aerosteon

text: "Aerosteonin" ehkä mielenkiintoisin ominaisuus on että sillä oli linnunkaltainen hengityselimistö. "Aerosteonin" hengityselimistö edusti varhaisessa vaiheessa lintujen hengityselimistöä.


title: Survivor (täsmennyssivu)

text: Survivor voi tarkoittaa ainakin seuraavia:


title: Hitlerjunge Salomon

text: Hitlerjunge Salomon (useassa maassa nimellä Europa Europa) on Agnieszka Hollandin käsikirjoittama ja ohjaama draamaelokuva vuodelta 1990. Se perustuu holokaustista selviytyneen Solomon Perelin 1989 ilmestyneeseen omaelämäkertaan ja kertoo saksanjuutalaisesta pojasta, joka liittyy Hitler-Jugendiin salatakseen syntyperänsä. Hän etenee natsieliittiä kouluttavaan sotilasakatemiaan.


title: Hitlerjunge Salomon

text: Elokuvan kuvaamia nuoren pojan vaiheita luonnehditaan uskomattomiksi, kauhistuttaviksi ja miltei absurdeiksi.


title: Hitlerjunge Salomon

text: Nimiosaa elokuvassa esittää Marco Hofschneider ja muita päärooleja Klaus Abramowsky, Michele Gleizer, Rene Hofschneider, Nathalie Schmidt, Delphine Forest ja Julie Delpy. Solomon Perel esiintyy elokuvassa itsenään.


title: Hitlerjunge Salomon

text: "Hitlerjunge Salomon" palkittiin parhaan elokuvan Golden Globe -palkinnolla. Se oli parhaan sovitetun käsikirjoituksen Oscar-palkintoehdokkaana 1992. Sen odotettiin saavan myös parhaan vieraskielisen elokuvan ehdokkuuden, mutta Saksa ei asettanut sitä maansa ehdokkaaksi Oscareihin. Sitä ei kansainvälisestä suosiosta huolimatta nähty myöskään Berliinin elokuvajuhlilla.


title: Hitlerjunge Salomon

text: "The New York Timesin" kriitikot valitsivat "Hitlerjunge Salomonin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Hitlerjunge Salomon

text: Elokuvaa ei ilmeisesti ole esitetty Suomen teattereissa eikä televisiossa.


title: Bill Johnson (pastori)

text: Bill Johnson (s. 1951) on uuskarismaattinen kristillinen herätyssaarnaaja, kiertävä puhuja, kirjailija ja vanhempi pastori Bethel Church -seurakunnassa Reddingissa, Kaliforniassa. Hän on esiintynyt televisio-ohjelmissa, joita Christian Broadcasting Network (CBN) ja Trinity Broadcasting Network (TBN) lähettävät, sekä Darren Wilsonin elokuvissa kuten "Valkeuksien Isä (Father of Lights) "ja "Holy Ghost Reborn".


title: Bill Johnson (pastori)

text: Johnson on viidennen sukupolven pastori. Hänen isänsä, M. Earl Johnson oli ollut vanhempi pastori Bethel Churchissä, sitten Assemblies of God -kirkkokunnassa, Reddingissä vuodesta 1968 vuoteen 1982. Bill Johnson tapasi tulevan vaimonsa Benin Bethelissä vuonna 1969. He toimivat pastoreina Mountain Chapelissa Weavervillessa, Kaliforniassa vuosina 1978-1996. Vuonna 1987, etsiessään parantumisherätystä, hän osallistui konferenssiin John Wimberin kanssa Hän sai lisää inspiraatiota, kun osallistui Toronton siunaus -herätykseen vuonna 1995. Bill ja Beni Johnson palasivat Bethel Churchiin Reddingiin pastoreiksi helmikuussa 1996. Vuonna 1998 he aloittivat Bethel School of Supernatural Ministry "kouluttaakseen sukupolven, joka vaeltaa 'herätyskulttuurissa'".


title: Marco Lundberg

text: Marko Lundberg (taiteilijanimeltään Marco Lundberg, s. 8. helmikuuta 1978 Lahti) on suomalainen laulaja, joka kruunattiin vuoden 2016 tangokuninkaaksi Seinäjoen Tangomarkkinoilla. Vuonna 2014 hän voitti Toivo Kärjen laulukilpailun. Heinäkuussa 2017 julkaistiin Lundbergin ensimmäinen single "Sua vailla", jolla häntä säestää Riku Niemi Orchestra.


title: Marco Lundberg

text: Lundbergin isä Voitto Lundberg oli iskelmälaulaja Taisto Tammen veli. Lundberg on naimisissa Jaana Lundbergin kanssa, ja parin uusioperheessä on neljä lasta.


title: Grip (televisio-ohjelma)

text:
Grip () on saksalainen automakasiinoohjelma, jota on esitetty vuodesta 2007 alkaen RTL2-kanavalla.
Suomessa ohjelmaa näyttää MTV3 Max-kanava.


title: Adam DeVine

text: Adam Patrick DeVine (s. 7. marraskuuta 1983) on yhdysvaltalainen näyttelijä.


title: Adam DeVine

text: DeVine seurustelee näyttelijä Chloe Bridgesin kanssa.


title: Linnea Piponius

text: Linnea Anna-Maria Piponius (16. helmikuuta 1896 Viipuri – 27. maaliskuuta 1979 Helsinki) oli suomalainen taidemaalari.


title: Linnea Piponius

text: Linnea Piponiuksen vanhemmat olivat Teknillisen korkeakoulun professori August Piponius ja Lydia Irene Malmström. Hän opiskeli Helsingin yliopiston piirustussalissa 1914–1919, Suomen Taideyhdistyksen piirustuskoulussa 1917 sekä Taideteollisen keskuskoulun piirustuksenopettajakurssilla 1932–1935. Hänen töitään oli esillä Berliinissä 1927 ja 1931. Piponius toimi piirustuksenopettajana oppikoulussa vuodesta 1935 alkaen.


title: Finzi Continin puutarha

text: Finzi Continin puutarha ("Il Giardino dei Finzi Contini") on Vittorio De Sican ohjaama saksalais-italialainen draamaelokuva vuodelta 1971. Sen ovat käsikirjoittaneet Ugo Pirro, Vittorio Bonicelli sekä Giorgio Bassani, jonka omakohtaiseen romaaniin "Ferraran puutarha" elokuva perustuu.


title: Finzi Continin puutarha

text: "Finzi Continin puutarha" kertoo juutalaisesta aristokraattiperheestä Finzi Continista, joka pakenee todellisuutta, vuoden 1938 Mussolinin fasistien nousua Italiassa, sulkeutumalla palatsiinsa, pelaamalla tennistä ja keskittymällä rakkaussuhteisiinsa. Jonkin aikaa tämä näyttääkin onnistuvan, kunnes todellisuus tunkeutuu muurien sisäpuolelle.


title: Finzi Continin puutarha

text: "Finzi Continin puutarha" palkittiin parhaan ulkomaisen elokuvan Oscar-palkinnolla sekä Berliinin elokuvajuhlien Kultaisella karhulla.


title: Finzi Continin puutarha

text: "The New York Timesin" kriitikot valitsivat "Finzi Continin puutarhan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Martha Neiglick-Platonoff

text: Martha Platonoff, o.s. "Neiglick" (20. syyskuuta 1889 Helsinki – 9. elokuuta 1964 Helsinki) oli suomalainen ikoni- ja taidemaalari sekä puku- ja lavastesuunnittelija.


title: Martha Neiglick-Platonoff

text: Martha Platonoffin vanhemmat olivat filosofian tohtori Hjalmar Neiglick (1860–1889) ja Helene Kristina Lupander (s. 1868). Hän opiskeli Suomen Taideyhdistyksen piirustuskoulussa 1904–1906 sekä R. Petersenin johdolla Kööpenhaminassa 1911–1912 ja Académie Ransonissa Pariisissa 1913. Platonoff toimi Ruotsalaisen teatterin ja Suomen Kansallisoopperan lavastus- ja pukusuunnittelijana. Hän aloitti ikonimaalauksen tultuaan ortodoksisen kirkon jäseneksi 1948 ja hänen maalaamiaan ikoneita on useissa 1950- ja 1960-luvulla rakennetuissa ortodoksisissa kirkoissa.


title: Martha Neiglick-Platonoff

text: Martha Platonoff oli pukusuunnittelijana vuonna 1941 valmistuneessa elokuvassa Poretta eli Keisarin uudet pisteet.


title: Sian Ka'an

text: Sian Ka'an on Tulumin kunnassa, Quintana Roon osavaltiossa, Jukatanin niemimaalla sijaitseva luonnonsuojelualue. Alueella on trooppisia metsiä, mangrovemetsiä ja suota. Rannikolla on myös valliriutta. Sian Ka'anissa on hyvin paljon erilaisia kasvi- ja eläinlajeja. Erityisesti lintulajeja on yli 300. Nisäkkäistä alueella on muun muassa jaguaareja, oselotteja, bairdintapiireja ja puumia. Sian Ka'an tarkoittaa mayakielellä "taivaan alkua". Alueen koko on yli viisituhatta neliökilometriä, ja alueella on noin 120 kilometriä rantaviivaa. Sian Ka'an valittiin UNESCOn maailmanperintöluetteloon vuonna 1987.


title: Korppikortteli

text: Korppikortteli ("Kvarteret Korpen") on Bo Widerbergin käsikirjoittama ja ohjaama ruotsalainen draamaelokuva vuodelta 1963. Sen pääosaa, kirjailijan urasta 1930-luvun loppupuolella haaveilevaa köyhää malmöläisnuorukaista Andersia näyttelee Thommy Berggren.


title: Korppikortteli

text: Mustavalkoinen, rosoisen realistinen "Korppikortteli" oli ehdolla parhaan vieraskielisen elokuvan Oscar-palkinnon ja Cannesin Kultaisen palmun saajaksi. Vuonna 1995 se äänestettiin parhaaksi ruotsalaiselokuvaksi kautta aikojen. "Nöjesguiden"-lehden kokoaman asiantuntijaraadin äänestystulosta arvosteltiin tuoreeltaan ennen kaikkea siksi, että valinnalla ohitettiin kaikki Ingmar Bergmanin mestariteokset.


Sierra de San Franciscon kalliomaalaukset on UNESCOn maailmanperintökohde Baja California Surin osavaltiossa, Sierra de San Franciscon vuoristossa. Kalliomaalaukset on maalattu vuosien 100 eaa ja 1 300 jaa välillä. Kalliomaalaukset kuvaavat ihmisiä ja eläimiä. Ne ovat säilyneet hyvin johtuen kuivasta ilmastosta.


title: Sierra Gordan fransiskaanilähetysasemat

text: Sierra Gordan fransiskaanilähetysasemat on viiden lähetysaseman muodostama UNESCOn maailmanperintökohde. Ne sijaitsevat Sierra Gordan alueella Querétaron osavaltiossa. Lähetysasemat on valmistettu 1700-luvun puolessavälissä. Santiago de Jalpan ja Nuestra Señora de la Luz de Tancoyol sijaitsevat Jalpan de Sierrassa, Santa Maria del Agua de Landa ja San Francisco del Valle de Tilaco Landa de Matamorossa ja San Miguel Concá Arroyo Secossa. Lähetysasemat valittiin maailmanperintöluetteloon vuonna 2003.


title: Minerve (Hérault)

text: Minerve on kunta Etelä-Ranskassa Hérault’n departementissa Occitanien alueella. Tämä linnoitettu kylä on ollut kataarien kaupunki ja historiallisen Minervois’n alueen pääkaupunki.


title: Minerve (Hérault)

text: Minerve on valittu Ranskan kauneimpien kylien järjestöön ("Les Plus Beaux Villages de France"). Siihen kuuluvat samasta departementista myös Olargues ja Saint-Guilhem-le-Désert.


title: Minerve (Hérault)

text: Kunnan asukasluku vuonna 2014 oli 131. Kunta kuuluu departementissaan Saint-Pons-de-Thomièresin kantoniin Béziersin arrondissementissa. Lähimpiä suurempia kaupunkeja ovat Narbonne 32 kilometriä kaakkoon ja Béziers 46 kilometriä itään.


title: Karl Grün

text: Karl Grün (30. syyskuuta 1817 Lüdenscheid, Westfalen, Preussi – 18. helmikuuta 1887 Wien, Itävalta-Unkari) oli saksalainen lehtimies, kulttuurihistorioitsija ja varhainen sosialisti.


title: Karl Grün

text: Grün opiskeli teologiaa, filosofiaa ja kielitiedettä Bonnin ja Berliinin yliopistoissa. Hän työskenteli valmistuttuaan opettajana ja vuodesta 1842 "Mannheimer Abendzeitungin" toimittajana Mannheimissa. Hän sai aatteellisia vaikutteita ranskalaisilta utopiasosialisteilta ja filosofi Ludwig Feuerbachilta. Vaadittuaan lehdistönvapautta hänet karkotettiin sekä Badenista että Baijerista, joten hän asettui 1843 Kölniin ja alkoi pitää siellä luentoja kirjallisuus- ja taidehistoriasta. Grün siirtyi pian Pariisiin, jossa julkaisi ensimmäiset kirjalliset teoksensa. Pariisissa hän tutustui ranskalaiseen Pierre-Joseph Proudhoniin ja käänsi tämän eräitä teoksia saksaksi. Grün alkoi näihin aikoihin käyttää kannattamastaan poliittisesta suuntauksesta nimitystä ”tosi sosialismi” ("wahre sozialismus"). Karl Marx ja Friedrich Engels vastustivat Grüniin henkilöytynyttä oppia ja polemisoivat sitä vastaan muun muassa "Kommunistisessa manifestissaan".


title: Karl Grün

text: Grün palasi Saksaan vallankumouksen kynnyksellä maaliskuussa 1848 ja ryhtyi Trierissä ilmestyneen "Trierische Zeitungin" toimittajaksi. Hänet valittiin lokakuussa 1848 edustajaksi Preussin kansalliskokoukseen ja seuraavana vuonna maapäivien alahuoneeseen, missä hän edusti äärimmäistä vasemmistoa. Arvosteltuaan maapäivien hajottamista vuonna 1849 Grün tuomittiin oikeudessa ”älyllisesti vastuullisena” Prümin kaupungissa tapahtuneeseen kansannousuun, jonka yhteydessä väkijoukko oli yrittänyt asevaraston valtausta. Hän vapautui oltuaan kahdeksan kuukautta vankeudessa ja siirtyi sen jälkeen uudelleen ulkomaille. Hän asui pitkään Belgiassa ja Italiassa, mutta palasi Saksaan vuoden 1861 yleisen armahduksen myötä ja toimi kauppakoulun opettajana Frankfurtissa. Hän esiintyi edelleen Preussin sota- ja sosiaalipolitiikan vastustajana, ja muutti vuonna 1867 loppuiäkseen asumaan Wieniin.


title: Sergio Hernández

text: Sergio Hernández -nimisiä henkilöitä ovat muun muassa:


title: Suomi–Ruotsi-maaottelu 2016

text: Suomi–Ruotsi-maaottelu 2016 järjestettiin Tampereen stadionilla, Tampereella, Suomessa 3.–4. syyskuuta 2016. Seiväshypyssä kilpailtiin jo 2. syyskuuta Keskustorilla. Kyseessä on 76. yleisurheilun Suomi–Ruotsi-maaottelu.


title: Suomi–Ruotsi-maaottelu 2016

text: Maaottelu järjestettiin Suomessa ensimmäistä kertaa Helsingin ulkopuolella.


title: The Walking Dead: No Man’s Land

text: The Walking Dead: No Man’s Land on suomalaisen Next Gamesin kehittämä strategiapeli, joka julkaistiin Androidille ja iOS:lle vuonna 2015. Peli sijoittuu "The Walking Dead" -tuotesarjan universumiin. Peli julkaistiin Yhdysvalloissa osana AMC:n isoa "Walking Dead" -mainoskampanjaa. AMC on myös sijoittanut Next Gamesiin.


title: The Walking Dead: No Man’s Land

text: Pelissä pelaaja ohjaa selviytyjien porukkaa ja ylläpitää heidän tukikohtaansa. Tukikohdan päivittämistä voi nopeuttaa mikromaksuilla. Ajoittain pelaaja taistelee vuoropohjaisesti "X-COM"-tyylisissä taisteluissa zombeja vastaan. Taistelussa käytetään kolmen hengen kokoisia tiimejä, joihin voi valita jäseniä kuudesta eri hahmoluokasta. Jäsenet voivat erikoistua joko lähitaisteluun tai ampuma-aseisiin.


title: The Walking Dead: No Man’s Land

text: "Pelaaja"-lehden arvostelussa peliä kutsuttiin laadukkaaksi, vaikka se ”ei omaperäisyydellä juhlikaan”. Pocket Gamer UK kehui pelin pelattavuutta ja grafiikkaa ja kutsui sitä hyväksi johdatukseksi "Walking Deadin" maailmaan.


title: The Walking Dead: No Man’s Land

text: Vuoden 2016 alussa Next Games kertoi, että peliä oli ladattu sovelluskaupoista noin kymmenen miljoonaa kertaa.


title: Sergio Hernández (koripallovalmentaja)

text: Sergio Santos ”Oveja” Hernández (s. 1. marraskuuta 1963) on argentiinalainen koripallovalmentaja.


title: Sergio Hernández (koripallovalmentaja)

text: Hernández toimi Argentiinan miesten maajoukkueen päävalmentajana ensimmäisen kerran vuosina 2005–2010, minä aikana maa voitti olympiapronssia Pekingissä 2008 ja kolme mitalia Amerikan-mestaruuskilpailuista sekä sijoittui MM-kilpailuissa neljänneksi vuonna 2006 ja viidenneksi vuonna 2010. Vuonna 2015 hänet valittiin jälleen Argentiinan päävalmentajaksi.


title: Roy Nelson

text: Roy Nelson (s. 20. kesäkuuta 1976 Las Vegas, Nevada) on yhdysvaltalainen vapaaottelija, joka ottelee UFC:ssä. Hän on voittanut urallaan International Fight Leaguen raskaansarjan mestaruuden ja The Ultimate Fighter turnauksen 2009.


title: Roy Nelson

text: Nelson otteli ensi kerran vapaaottelussa huhtikuussa 2004, jolloin hän osallistui Rage on the Riverin raskaansarjan turnaukseen. Nelson otteli turnauksessa kaksi ottelua ja voitti loppuottelussa Jerry Vrbanovicin hajaäänin. Hän otteli sittemmin vaihtelevasti eri järjestöissä, kuten FightForcessa ja PXC:ssä. Hän voitti seitsemästä ensimmäisestä kamppailustaan kuusi.


title: Roy Nelson

text: Nelson siirtyi ottelemaan International Fight League -järjestöön tammikuussa 2007, jolloin hän kohtasi Vince Luceron. Nelson voitti kamppailun teknisellä tyrmäyksellä ensimmäisessä erässä.


title: Gundars Vētra

text: Gundars Vētra (, s. 22. toukokuuta 1967 Ventspils, Latvian SNT, Neuvostoliitto) on latvialainen koripallovalmentaja ja kilpauransa päättänyt koripalloilija, joka edusti maajoukkuetasolla Neuvostoliittoa ja yhdistynyttä joukkuetta.


title: Gundars Vētra

text: Miesten maajoukkuetasolla Vētra edusti Neuvostoliittoa, jonka pelaajana hän voitti MM-hopeaa Argentiinassa 1990 ja EM-pronssia Jugoslaviassa 1989. Neuvostoliiton hajottua Vētra edusti vielä neljänneksi sijoittunutta yhdistynyttä joukkuetta Barcelonan kesäolympialaisissa 1992. Kaudella 1992–1993 Vētra edusti NBA-joukkue Minnesota Timberwolvesia.


title: Gundars Vētra

text: Pelaajauransa jälkeen Vētra on luonut merkittävän valmentajanuran. Hän on valmentanut niin naisten kuin miestenkin joukkueita Latviassa ja Venäjällä.


title: Vladimir Gorin

text: Vladimir Viktorovitš Gorin (, s. 13. maaliskuuta 1961 Tšerepovets, Venäjän SFNT, Neuvostoliitto) on venäläinen kilpauransa päättänyt koripalloilija.


title: Vladimir Gorin

text: Miesten maajoukkuetasolla Gorin edusti Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vuosi tämän jälkeen Saksassa EM-hopealle yltänyttä Venäjää.


title: Jo Bauer

text: Jo Bauer (s. 21. heinäkuuta 1961) on saksalainen kansainvälisen autoliiton FIA:n teknisen delegaation johtaja. Hän on toiminut tehtävässään vuodesta 1997 lähtien korvaten Charlie Whitingin joka nykyisin toimii kilpailujohtajana. Bauer on toiminut myös FIA:n teknisenä edustaja International Touring Car series -sarjassa vuonna 1995.


title: Jo Bauer

text: Koulutukseltaan Bauer on autoinsinööri.


title: Vadim Pereskokov

text: Vadim Igorjevitš Pereskokov (; s. 27. elokuuta 1993 Moskova, Venäjä) on venäläinen jääkiekkoilija, joka pelaa try-outilla SM-liigajoukkue Mikkelin Jukureissa. Hän on pelipaikaltaan keskushyökkääjä, mutta Pereskokov osaa pelata myös laidassa.


title: Vadim Pereskokov

text: Pereskokov on TsSKA Moskovan kasvatti. Hän pelasi vuodet 2010–2012 Venäjän nuorten sarjaa, MHL:ää Belje Tigry Orenburgin joukkueessa. Kaudella 2011–2012 hän oli joukkueen paras pistemies ja syöttäjä tehoilla 19+37=56. Pereskokov voitti myös Belje Tigryn sisäisen tehotilaston lukemalla 1+. Hän pelasi kauden aikana myös MHL:n tähdistöottelussa.


title: Vadim Pereskokov

text: Kaudeksi 2012–2013 Pereskokov palasi TsSKA:n organisaatioon. Hän pelasi kautensa suurimmaksi osaksi MHL-joukkue Krasnaja Armija Moskovassa ja sai tililleen yhden ottelun TsSKA:n KHL-joukkueessa. Pereskokov teki KHL-debyyttinsä 20. syyskuuta 2012 Barys Astanaa vastaan. Hän sai ottelussa jääaikaa 2.42 minuuttia. Kaudella 2013–2014 Pereskokov pelasi neljä KHL-ottelua. Hän pelasi suurimman osan kaudestaan VHL-joukkue Kuban Krasnodarissa, jossa tulokaskausi toi 25 runkosarjaottelussa tehot 4+3=7 ja kolmessa playoff-ottelussa yhden maalin. Iso osa Pereskokovin kaudesta eteni myös Krasnaja Armijassa. Toukokuussa 2014 hän teki kaksivuotisen jatkosopimuksen TsSKA:n kanssa.


title: Vadim Pereskokov

text: Kauden 2014–2015 Pereskokov pelasi kokonaan Kuban Krasnodarin VHL-joukkueessa. Kesken kauden, joulukuussa 2014 TsSKA kauppasi hänet ja Aleksandr Timirjovin Neftehimik Nižnekamskiin rahallista korvausta vastaan. Toukokuussa 2015 heidät kaupattiin kuitenkin takaisin TsSKA:han. Pereskokov pelasi kauden 2015–2016 suurimmaksi osaksi VHL-joukkue Zvezda Tšehovissa ja hän sai kauden aikana tililleen kaksi KHL-ottelua.


title: Vadim Pereskokov

text: Pereskokov siirtyi kaudeksi 2016–2017 vuoden mittaisella sopimuksella Mestis-joukkue Rovaniemen Kiekkoon. Hän pelasi siellä vain kaksi harjoitusottelua, kunnes Pereskokov siirtyi try-outille KHL:n kiinalaiseen laajennusjoukkue Kunlun Red Stariin. Hän sai joukkueeseen jatkosopimuksen ja Pereskokovin ensimmäinen kokonainen KHL-kausi toi 42 runkosarjaottelussa tehot 1+4=5 ja kolmessa playoff-ottelussa yhden syöttöpisteen. Hän teki KHL-uransa avausmaalin kauden ensimmäisessä ottelussaan, runkosarjan toisella kierroksella 5. syyskuuta 2016 Admiral Vladivostokia vastaan.


title: Vadim Pereskokov

text: Toukokuussa 2017 Kunlun kauppasi Pereskokovin rahallista korvausta vastaan takaisin TsSKA Moskovaan. Kesäkuun lopulla seura kuitenkin purki hänen sopimuksensa. Elokuussa Pereskokov siirtyi try-outille SM-liigajoukkue Pelicansiin. Hänen mukaan Pereskokovia Kunlunissa valmentanut Vladimir Jurzinov Jr. kehui Pelicansia ja sanoi, että se olisi hyvä askel Pereskokovin urakehitykselle. Hän oli alkukauden 2017–2018 loukkaantuneena ja ehti pelata vain kaksi runkosarjaottelua, mutta Pereskokov sai lokakuussa 2017 kuitenkin loppukauden kattavan ja yhden optiovuoden sisältävän jatkosopimuksen joukkueeseen. Hän pelasi 25 ottelua tehopistein 3+4=7, kunnes Tapaninpäivänä Pereskokovin sopimus purettiin henkilökohtaisista syistä. Pian tämän jälkeen hänen vahvistettiin siirtyvän loppukauden sopimuksella KHL-joukkue Admiral Vladivostokiin.


title: Vadim Pereskokov

text: Heinäkuussa 2018 Admiral kauppasi Pereskokovin oikeudet Spartak Moskovaan vaihdossa Aleksandr Kuvajeviin. Hän vietti joukkueen vahvuudessa alkukauden 2018–2019, mutta Pereskokov ei kuitenkaan pelannut siellä otteluakaan. Lokakuussa hän palasi SM-liigaan ja siirtyi loppukauden kattavalla sekä yhden optiovuoden ja kuukauden mittaisen try-outin sisältävällä sopimuksella Mikkelin Jukureihin.


title: Charlie Whiting

text: Charlie Whiting (s. 12. elokuuta 1952) on englantilainen kansainvälisen autoliiton FIA:n kilpailujohtaja. Hän on toiminut kilpailujohtajana Formula 1 -sarjassa vuodesta 1997 lähtien. Hän siirtyi kansainvälisen autoliiton FIA:n tekniselle osastolle jo vuonna 1988.


title: Charlie Whiting

text: Whiting aloitti uransa mekaanikkona vuonna 1968 veljensä Nick Whitingin kanssa. Vuonna 1976 Whiting toimi mekaanikkona britannian Formula 5000 -sarjassa Surtees -tallissa ja vuonna 1977 Hesketh Racing F1 -tallissa. Hän toimi myös päämekaanikkona Brabham -tallissa vuodet 1978-1987, jonka omisti silloin Bernie Ecclestone. Whiting saavutti menestystä Brabhamilla kun Nelson Piquet voitti maailmanmestaruudet vuosina 1981 ja 1983.


title: Rocket League

text: Rocket League on Psyonixin kehittämä ja julkaisema scifi-ympäristöön perustuva online-urheilupeli, jossa pelataan rakettiautoilla pallopelejä.


title: Rocket League

text: Peli julkaistiin Euroopassa 7. heinäkuuta 2015 Steam- (Windows/Mac/Linux) ja PlayStation 4 -alustoille. Xbox Onelle peli julkaistiin 17. helmikuuta 2016 ja Nintendo Switchille 14. marraskuuta 2017.


title: Rocket League

text: Pelissä pelataan autoilla, joissa on rakettimoottorit. Autoilla pystyy hyppimään ja lentämään rakettimoottorien avulla sekä ajamaan seiniä pitkin.


title: Rocket League

text: Pelissä on kaksi joukkuetta, kaksi maalia ja yksi pallo, joka on peliareenan keskellä. Tätä on tarkoitus puskea autoilla vastustajajoukkueen maaliin, jolloin oma joukkue saa pisteen. Se joukkue, joka saa eniten pisteitä tietyn aikarajan sisällä, voittaa pelin. Peliareenalla on alustoja joiden päältä ajaessa pelaaja saa rakettiinsa lisää polttoainetta. Pelissä voi myös tuhota vastustajajoukkueen pelaajien autoja ajamalla niitä päin kovassa vauhdissa. Tuhoutuneet autot palaavat peliin lyhyen ajan päästä.


title: Rocket League

text: Rocket Leaguen pääpelimuodossa yritetään saada palloa maaliin kuten jalkapallossa, mutta pelissä voi pelata myös koripallon tai jääkiekon kaltaisia pelimuotoja.


title: Rocket League

text: Pelin autoja on mahdollista muokata haluamansa mukaan ja eri automalleja on monia. Autojen maalipintaa, renkaita, rakettimoottorin erikoitehosteita ja "päällystettä"/hattua voi vaihtaa.


title: Bill Johnson

text: Bill Johnson -nimisiä henkilöitä ovat:


title: Mob

text: Mob tai MOB tarkoittaa muun muassa seuraavaa:


title: Sammatin hautausmaa

text: Sammatin hautausmaa on Sammatin kirkon ympärillä oleva Lohjan seurakuntaan kuuluvan Sammatin alueseurakunnan hautausmaa. Hautausmaa on noin hehtaarin laajuinen. Sammatin hautausmaa on otettu käyttöön 1800-luvulla, ja sitä laajennettiin 1963, ja uudelle osalle tehtiin vuonna 2009 uurnahautaosasto ja muistolehto. Kirkon lattian alle on haudattu merkkihenkilöitä, kuten aiemmin oli tapana.


title: Sammatin hautausmaa

text: Hautausmaalla on kuvanveistäjä Lauri Leppäsen veistämä sankarivainajien muistomerkki, sen vieressä Karjalaan jääneiden vainajien muistomerkki ja kirkon lähellä Elias Lönnrotin hautamuistomerkki.


title: Sammatin hautausmaa

text: Lauri Leppäsen veistämä talvi- ja jatkosodan sankarivainajien muistomerkki on pystytetty paikalleen vuonna 1949. Muistomerkistä käytetään kahta nimeä: "Kaatuvan sotilaan viimeinen rukous" ja "Usko tulevaisuuteen". Kuvanveistäjän tytär löysi pienoismallin isänsä jäämistöstä, ja se on sijoitettu seurakuntataloon.


title: Sammatin hautausmaa

text: Elias Lönnrotin ja hänen perheensä haudalla on Suomalaisen Kirjallisuuden Seuran pystyttämä muistomerkki, johon on kaiverrettu nimi ja kanteleen kuva. Jalustan eteen on myöhemmin lisätty graniittilaatta, jossa on elinaikatiedot. Vastoin Lönnrotin toivomusta hautajaisista tuli suuri kansanjuhla. Muistomerkin vieressä on hautakivi, jossa on Lönnrotin puolison Maria Lönnrotin (s. Piponius) ja lasten Marian, Elinan ja Teklan nimet. Poika Elias kuoli perheen asuessa Kajaanissa. Tytär Ida on haudattu Italiaan, jossa hän kuoli.


title: Alamaailman kenraali

text: Alamaailman kenraali ("The General") on John Boormanin tuottama, käsikirjoittama ja ohjaama irlantilainen draamaelokuva vuodelta 1998. Tositapahtumiin perustuva, Dublinissa toimineesta rikollispomosta Martin Cahillista kertova elokuva perustuu Paul Williamsin romaaniin. Cahillia esittää Brendan Gleeson ja häntä jahtaavaa poliisipäällikköä Jon Voight.


title: Alamaailman kenraali

text: Cannesin elokuvajuhlilla 1998 "Alamaailman kenraali" toi Boormanille parhaan ohjaajan palkinnon ja oli ehdolla Kultaisen palmun saajaksi.


title: Alamaailman kenraali

text: Elokuvaa ei tuotu Suomessa teattereihin, vaan se julkaistiin VHS- ja DVD-tallenteena vuonna 2000.


title: Alamaailman kenraali

text: Film-O-Holic.comin Kimmo Ahosen mielestä gangsterin uho ja tuho on yksi elokuvan perustarinoista, eikä "Alamaailman kenraalilla" ole siihen mitään lisättävää. Hänestä elokuvassa ei näy Boormanin varhaistuotannon visuaalista loistoa eikä näkemystä, vaan se voisi olla kenen tahansa televisio-ohjaajan tekemä. Kimmo Hämäläisen mielestä taas "Alamaailman kenraali" on tavanomaista pirteämpää Boormania.


title: Alamaailman kenraali

text: "The New York Timesin" kriitikot valitsivat "Alamaailman kenraalin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Jallu Vuolle

text: Jallu Vuolle (alk. "Villgrén"; 19. lokakuuta 1890 Tampere – ?) oli suomalainen näyttelijä. Tampereen Työväen Teatterissa uransa tehnyt Vuolle tunnettiin lähinnä koomikkona ja salonkiosien tulkitsijana. Vuolle oli myös suosittu runonlausuja.


title: Jallu Vuolle

text: Jallu Vuolteen vanhemmat olivat levyseppä Karl Villgrén ja Elina Jakobson. Kansakoulun käytyään hän työskenteli muun muassa Tampereen Pellavatehtaassa, jonka ammattiosaston iltamissa hän alkoi näytellä 17-vuotiaana. Vuolle jatkoi näyttelijänuraansa harrastuspohjalta raittiusseura Aamuruskon seuranäyttämöllä. Vuodesta 1912 alkaen hän työskenteli Tampereen Työväen Teatterin iltanäyttelijänä. Varsinaisen ammattilaisuransa hän aloitti 1921 Tampereen Työväen Teatterissa.


title: Jallu Vuolle

text: Vuolle näytteli muun muassa seuraavat roolit:


title: Extremaduran kieli

text:
Extremadura on romaaninen kieli, jonka puhujamäärä on satoja tuhansia Espanjan alueella, sisältäen luoteisosien itsehallintoalueet Extremadurassa ja alueita Salamancan maakunnassa.
Extremadura jakautuu kolmeen päämurteeseen: pohjoiseen, keskiseen ja eteläiseen. Näistä ainoastaan pohjoista voidaan pitää varsinaisesti omana kielenään, kun taas keskinen ja eteläinen ovat ainakin 1700-luvulta saakka muistuttaneet ympäröiviä espanjan murteita niin paljon, että ne ovat kielellisesti itsekin paremminkin espanjan kuin extremaduran murteita.


title: FK Arsenal Tula

text: Football Club Arsenal Tula () on jalkapalloseura Tulan kaupungista Lounais-Venäjältä. Seura pelaa maansa korkeimmalla sarjatasolla Venäjän jalkapalloliigassa.


title: Gregory’s Girl – nykypäivän romanssi

text: Gregory’s Girl – nykypäivän romanssi ("Gregory’s Girl") on Bill Forsythin käsikirjoittama ja ohjaama romanttinen komediaelokuva vuodelta 1981.


title: Gregory’s Girl – nykypäivän romanssi

text: Skotlannin pikkukaupungissa 16-vuotias Gregory (John Gordon Sinclair) ihastuu urheilulliseen Dorothyyn (Dee Hepburn) huolimatta siitä, että Dorothy tulee mukaan jalkapallojoukkueeseen ja syrjäyttää Gregoryn keskushyökkääjästä maalivahdiksi. Gregory yrittää tehdä Dorothyyn vaikutusta, mutta ujolle ja kömpelölle teinipojalle se ei ole niin helppoa.


title: Gregory’s Girl – nykypäivän romanssi

text: Ohjaaja on kertonut saaneensa idean elokuvaan Jack Kerouacin nuoruusmuistoihin perustuvasta romaanista "Maggie Cassidy".


title: Gregory’s Girl – nykypäivän romanssi

text: Hyväntuulisena ja raikkaana pidetty "Gregory’s Girl" nousi yllättäen maailmanlaajuiseksi menestykseksi. Se sai Bafta-palkinnon käsikirjoituksestaan.


title: Gregory’s Girl – nykypäivän romanssi

text: Vuonna 1999 British Film Instituten kyselyssä "Gregory’s Girl" äänestettiin kaikkien aikojen 30. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista. "The New York Timesin" kriitikot valitsivat "Gregory’s Girlin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Gregory’s Girl – nykypäivän romanssi

text: Yle Teeman sivustolla vuonna 2016 Vesa Nykänen arvostaa elokuvaa siitä, ettei se monien amerikkalaisten teinielokuvien tavoin sorru alatyyliin eikä aikuisten ja nuorten välisten suhteiden kärjistyksiin. "Video-oppaassa" vuodelta 1994 Bello Romano piti elokuvaa nautittavana ja näyttelijätyötä sydämellisenä. Hän antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”.


title: Gregory’s Girl – nykypäivän romanssi

text: "Gregory’s Girl" sai Suomen teatterikierroksellaan 2 143 katsojaa, millä se sijoittui vuonna 1983 Suomen-ensi-iltansa saaneen 238 elokuvan joukossa sijalle 176.


title: Gregory’s Girl – nykypäivän romanssi

text: Bill Forsyth teki vuonna 1999 pitkän ohjaustauon jälkeen elokuvalle jatko-osan nimeltä "Gregoryn tytöt", joka kuvaa 35-vuotiaaksi varttuneen Gregoryn vaiheita, nyt vanhan koulunsa opettajana.


title: FK Orenburg

text: FK Orenburg () on jalkapalloseura Orenburgin kaupungista Etelä-Venäjältä. Seura pelaa maansa korkeimmalla sarjatasolla Venäjän jalkapalloliigassa.


title: Kesä (täsmennyssivu)

text: Kesä voi tarkoittaa ainakin seuraavia:


title: Suomen Messusäätiö

text: Suomen Messusäätiö edistää suomalaista elinkeinoelämää ja tekee tunnetuksi suomalaista teollisuutta, kauppaa ja muuta elinkeinoelämää. Säätiö jakaa vuosittain noin 400 000 euron arvosta stipendejä, apurahoja sekä tunnustus- ja kannustuspalkintoja. Palkinnoista tunnetuimpia ovat Kaj Franck -muotoilupalkinto, Habitare-suunnittelukilpailun palkinto, Rakkaudesta kirjaan -palkinto ja Vuoden nuori suunnittelija -palkinto.


title: Suomen Messusäätiö

text: Säätiön asioita hoitaa hallitus, jossa ovat edustettuina Suomen Messut Osuuskunta, Elinkeinoelämän keskusliitto, Helsingin seudun kauppakamari, Suomen Yrittäjät ry ja Helsingin kaupunki. Säätiön asiamiehenä toimii Pentti Kivinen.


title: Strontiumsulfidi

text: Strontiumsulfidi (SrS) on strontium- ja sulfidi-ionien muodostama epäorgaaninen ioniyhdiste. Yhdistettä voidaan käyttää loisteaineiden valmistukseen ja tekstiiliteollisuudessa nahkojen käsittelyssä.


title: Strontiumsulfidi

text: Huoneenlämpötilassa strontiumsulfidi on valkoista tai harmahtavaa kiteistä ainetta, joka on hieman hygroskooppista. Ilma saa sen muuttumaan väriltään vaaleankeltaiseksi. Yhdisteen alkeiskoppi on kuutiollinen ja rakenne muistuttaa natriumkloridin rakennetta. Strontiumsulfidi liukenee vähäisessä määrin veteen ja happamiin liuoksiin se liukenee muodostaen strontiumvetysulfidia ja vetysulfidikaasua.


title: Strontiumsulfidi

text: Strontiumsulfidia voidaan valmistaa kuumentamalla strontiumia ja rikkiä tai pelkistämällä strontiumsulfaattia hiilellä. Jälkimmäisessä valmistustavassa mukana on kuitenkin usein myös strontiumoksidia. Sitä muodostuu myös saostamalla liukoisia strontiumsuoloja sisältävästä vesiliuoksesta vetysulfidin tai muiden sulfidien avulla. Tyypillisin tapa valmistaa puhdasta strontiumsulfidia on kuitenkin strontiumkarbonaatin tai -sulfaatin kuumennus noin 1 000 °C:n lämpötilaan ja johtamalla reaktoriin vetysulfidia.


title: Strontiumsulfidi

text: Strontiumsulfidia voidaan käyttää muiden strontiumyhdisteiden, esimerkiksi strontiumkarbonaatin valmistukseen ja nahankäsittelyssä karvanpoistoaineena. Tärkein käyttökohde on kuitenkin loisteaineiden valmistus. Viritettäessä europiumilla ja samariumilla doupattua strontiumsulfidia infrapunasäteilyllä ilmenee punaoranssi luminesenssi ja vihreää valoa tuottaa strontiumsulfidista, kalsiumsulfidista, rikistä ja ammoniumkloridista kuumentamalla saatu yhdiste.


title: Bill Forsyth

text: William David ”Bill” Forsyth (s. 29. heinäkuuta 1946 Glasgow) on skotlantilainen elokuvaohjaaja, joka tunnetaan elokuvistaan "Gregory’s Girl – nykypäivän romanssi" (1981), "Local Hero – kylän sankari" (1983), "Jäätelösota" (1984), "Sylvien talo" (1987) ja "Gregoryn tytöt" (1999).


title: Bill Forsyth

text: Forsyth aloitti ohjaajauransa pikkuvarkaista kertovalla nuorisokuvauksella "That Sinking Feeling" (1979). Se tuotettiin niin halvalla, että skottimurteen dubbaamisen Yhdysvaltain markkinoille kerrotaan maksaneen enemmän kuin itse elokuvan teko. Yllättäväksi maailmanhitiksi noussut "Gregory’s Girl" raivasi Forsythille tietä eteenpäin, ja syntyivät skottikomediat "Local Hero – kylän sankari" (1983) ja "Jäätelösota" (1984), joihin musiikin on tehnyt Mark Knopfler.


title: Bill Forsyth

text: Forsyth siirtyi 1980-luvun puolivälissä Hollywoodiin, jossa hänen ensimmäinen ohjauksensa oli Christine Lahden vahvasta pääosasta tunnettu "Sylvien talo" ("Housekeeping", 1987). Sitä seurasi rikoskomedia "Keikkakaverit" ("Breaking In", 1989), jonka on kirjoittanut John Sayles ja pääosaa esittää Burt Reynolds.


title: Bill Forsyth

text: Forsythin seuraava projekti, Robin Williamsin vaihtuvien roolien varaan rakennettu komedia "Ollaan ihmisiksi" ("Being Human", 1994) oli tarkoitettu hitaaksi, episodimaiseksi katsaukseksi ihmisestä eri aikakausina. Tuotanto oli täynnä taloudellisia vastoinkäymisiä, ja lopulta tuotantoyhtiö vaatii elokuvaa lyhennettäväksi 40 minuutilla sekä varustettavaksi onnellisella lopulla ja kertojanäänellä. Forsyth menetti mielenkiintonsa elokuvien tekemiseen, mutta palasi käsikirjoittajan ja ohjaajan työhön vielä elokuvassa "Gregoryn tytöt" (1999).


title: Bill Forsyth

text: Vuonna 1999 British Film Instituten kyselyssä "Gregory’s Girl – nykypäivän romanssi" äänestettiin kaikkien aikojen 30. parhaaksi ja "Local Hero – kylän sankari" 37. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.


title: Dmitri Suharev

text: Dmitri Vladimirovitš Suhаrev (, s. 25. joulukuuta 1960 Tškalovsk, Tadžikistanin SNT, Neuvostoliitto) on venäläinen kilpauransa päättänyt koripalloilija.


title: Dmitri Suharev

text: Miesten maajoukkuetasolla Suharev edusti MM-hopealle yltänyttä Neuvostoliittoa Argentiinassa 1990, Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vuosi tämän jälkeen Saksassa EM-hopealle yltänyttä Venäjää.


title: Gertrud Solitander

text: Gertrud Solitander (20. tammikuuta 1884 Helsinki – 7. marraskuuta 1945) oli suomalainen taidemaalari.


title: Gertrud Solitander

text: Gertrud Solitanderin vanhemmat olivat teollisuushallituksen intendentti Carl Probus Solitander (1843–1918) ja Göthilda Fredrika Elisabet Granfelt (1849–1921). Hän opiskeli Suomen Taideyhdistyksen piirustuskoulussa 1900–1904 ja osallistui Suomen Taiteilijain näyttelyihin vuosina 1907, 1908 ja 1909. Solitander muutti Tanskaan 1914.


title: Gertrud Solitander

text: Gertrud Solitander oli naimisissa tanskalaisen Lauritz Borgbergin (s. 1885) kanssa. Hänen veljiään olivat pääkonsuli, ministeri Axel Solitander ja vesirakennustekniikan professori Henrik Probus Ossian (H. P. O.) Solitander.


title: Elšаd Gаdаšev

text: Elšаd Eldаrovitš Gаdаšev (, , s. 1. toukokuuta 1968 Baku, Azerbaidžanin SNT, Neuvostoliitto) on azerbaidžanilaislähtöinen kilpauransa päättänyt koripalloilija.


title: Elšаd Gаdаšev

text: Miesten maajoukkuetasolla Gаdаšev edusti EM-pronssille yltänyttä Neuvostoliittoa Jugoslaviassa 1989 ja Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992.


title: La Castellane

text: La Castellane on yksi Marseillen lähiöistä. Lähiö sijaitsee noin 10 kilometrin päässä kaupungin keskustasta pohjoiseen. Se on rakennettu 1960-luvulla, ja sen asukkaat ovat taustaltaan maahanmuuttajia. Asukkaista on valtaosa työttömänä. La Castellanen lähiö on Marseillen pahamaineisin. Lähiötä hallitsevat aseistautuneet rikollisjengit, jotka pyörittävät siellä huumekauppaa. Jalkapalloilija Zinédine Zidane on kasvanut La Castellanessa. Lähiötä on ryhdytty puhdistamaan rikollisuudesta ja muun muassa Zidanen kotitalo G on purettu, koska se oli kokonaan huumekauppiaiden hallinnassa.


title: Minsk II

text: Minsk II on helmikuussa 2015 Valko-Venäjän Minskissä solmittu tulitaukosopimus, joka määrittelee ehdot Itä-Ukrainan sodan lievittämiseksi. Sopimuksessa allekirjoittajina olivat Ukrainan, Venäjän, Ranskan ja Saksan johtajat. Euroopan turvallisuus- ja yhteistyöjärjestö (ETYJ) järjesti tulitaukosopimukseen johtaneet neuvottelut sen jälkeen, kun Minskissä syyskuussa 2014 sovittu tulitauko murtui tammi-helmikuussa 2015. Minsk II:ssa sovittujen toimenpiteiden oli määrä saattaa aiemmin sovittu tulitauko uudelleen voimaan.


title: Minsk II

text: Itä-Ukrainan sodassa taistelut jatkuivat edelleen alkuvuodesta 2015 huolimatta toistuvista yrityksistä ratkaista tilanne. Vaikka syyskuussa 2014 solmittu Minskin sopimus vähensikin merkittävästi taisteluja Itä-Ukrainassa, alueellisia kahakoita puhkesi silti. Tammikuun 2015 alussa Donetskin kansantasavallan (DNR) ja Luhanskin kansantasavallan (LNR) separatistit aloittivat uuden hyökkäyksen Ukrainan hallitsemille alueille, mikä johti Minskissä sovitun tulitauon täydelliseen romahdukseen. 21. tammikuuta, raskaiden taistelujen jälkeen, DNR:n joukot valtasivat symbolisesti tärkeän Donetskin kansainvälisen lentoaseman. Tämän jälkeen separatistit laajensivat hyökkäystään Debaltseveen, joka on tärkeä maantie- ja rautatieliikenteen solmupiste. Uudelleen syttyneet taistelut aiheuttivat kansainvälisessä yhteisössä kasvavaa huolta. Ranskan presidentti François Hollande ja Saksan liittokansleri Angela Merkel laativat uuden rauhansuunnitelman 7. helmikuuta. Ranskalais-saksalainen suunnitelma nähtiin Minskin sopimuksen elvyttämisenä. Presidentti Hollande totesi suunnitelman olevan "viimeinen mahdollisuus" konfliktin ratkaisemiseksi. Suunnitelma laadittiin vastineena yhdysvaltalaisille ehdotuksille asetuesta Ukrainan valtiolle; liittokansleri Merkel sanoi tämän vain pahentavan kriisiä


title: Minsk II

text: Diplomaattista ratkaisua puitiin 11. helmikuuta järjestetyssä huippukokouksessa Itsenäisyyden palatsissa Minskissä. Siihen osallistuivat Venäjän presidentti Vladimir Putin, Ukrainan presidentti Petro Poroshenko, Saksan liittokansleri Angela Merkel, Ranskan presidentti François Hollande, DNR:n johtaja Aleksandr Zahartšenko ja LNR:n johtaja Igor Plotnitsky. Neuvottelut kestivät 16 tuntia, ja Saksan ulkoministeri kuvasi niitä "hyvin vaikeiksi". 12. helmikuuta julkistettiin, että konfliktin osapuolet olivat suostuneet uusiin toimenpiteisiin palauttaa rauha Itä-Ukrainaan. Eräitä niistä olivat ETYJ:n monitoroima tulirauha alkaen 15. helmikuuta, raskaan aseistuksen vetäminen etulinjalta, sotavankien vapauttaminen ja Ukrainan perustuslaillinen reformi.


title: Minsk II

text: Kahakat ja tykkituli jatkuivat useissa konfliktialueen osissa huolimatta 15. helmikuuta 2015 kello 0:00 EET voimaan tulleesta tulitauosta. Tykkituli ja taistelut Debaltsevessä jatkuivat, sillä DNR:n johtaja Aleksandr Zahartšenko sanoi ettei tulitauko koske kyseistä aluetta. Donetskin alueen eteläosissa DNR:n ja Azov-pataljoonan väliset taistelut jatkuivat Mariupolia lähellä olevissa kylissä. 16. helmikuuta Minsk II -sopimus oli romahduksen partaalla. Uutistoimisto Reuters kuvasi tulitaukoa Debaltsevessä "kuolleena syntyneeksi". Ukrainan joukot pakotettiin vetäytymään Debaltsevestä 18. helmikuuta, jolloin separatistit saivat kaupungin hallintaansa. 24. helmikuuta DNR:n ja LNR:n joukot alkoivat siirtää tykistöään pois eturintamasta Minsk II:n mukaisesti, ja Ukraina vastaavasti 26. helmikuuta.


title: Minsk II

text: Maaliskuussa 2016 Yhdysvaltain puolustusministeriön edustaja sanoi että 430 Ukrainan sotilasta on kuollut Minsk II -sopimuksen tultua voimaan, että Venäjällä on yhä vahvat siteet DNR:ään ja LNR:ään, ja että Venäjä "kaataa raskasta aseistusta Donbassin alueelle".


title: Transports Montreux-Vevey-Riviera

text: Transports Montreux-Vevey-Riviera SA (MVR) on sveitsiläinen raideliikenneyhtiö, joka toimii Lounais-Sveitsissä, Vaud’n kantonissa Montreux’n–Vevey’n alueella.


title: Transports Montreux-Vevey-Riviera

text: MVR kuuluu vaud’laiseen "GoldenPass"-markkinointiyhteenliittymään, jonka muut yhtiöt ovat Compagnie du Chemin de fer Montreux Oberland bernois SA (MOB), "Garage Parc Montreux Gare SA" (GPMG) ja "Voyages et Services Automobiles MOB SA" (VSA).


title: Transports Montreux-Vevey-Riviera

text: Nykyinen MVR muodostettiin vuonna 2001, kun neljä liikenneyhtiötä fuusioitui. Alun perin yhtiöitä on ollut seitsemän. Kaikki MVR:n radat ovat yli sata vuotta vanhoja:


title: Transports Montreux-Vevey-Riviera

text: Yhtiön liikevaihto oli vuonna 2015 24 milj. Sfr, josta lipputulojen osuus oli noin kolmannes.


title: Julia Sucksdorff

text: Julia Olga Maria Sucksdorff, o.s. "Nikkanen" (8. syyskuuta 1864 Helsinki – 26. kesäkuuta 1949 Helsinki) oli suomalainen kasvatusopillinen tietokirjailija ja taidemaalari.


title: Julia Sucksdorff

text: Julia Sucksdorffin vanhemmat olivat eversti Nikolai Konstantin Nikkanen (1822–1873) ja Julia Johansdotter Emeleus (1825–1896). Hän opiskeli Suomen Taideyhdistyksen piirustuskoulussa 1881–1888 ja osallistui Suomen Taiteilijain näyttelyihin vuosina 1897, 1898, 1923, 1928, 1931, 1935, 1938, 1939 ja 1943. Sucksdorff toimi piirustuksenopettajana 1888–1889. Myöhemmin hän julkaisi useita lasten ja nuorten kasvatusoppaita sekä avioliitto-oppaita ruotsin ja suomen kielellä.


title: Julia Sucksdorff

text: Julia Sucksdorff oli naimisissa hygienian professori, kaupunginlääkäri Wilhelm Joachim Sucksdorffin (1851–1934) kanssa.


title: Hydralatsiini

text: Hydralatsiini eli 1-hydratsiinoftalatsiini ("Apresolin") on eräs verenpainelääke. Se on ollut laajalti käytössä vielä 1970-luvulla. Sittemmin ovat toiset lääkkeet kuten pratsosiini syrjäyttäneet sen valtaosin. Käytössä on ollut myös muun muassa niin kutsuttuja yhdistelmälääkkeitä. Niissä etenkin "dihydralatsiini" on yhdistetty esimerkiksi betasalpaajaan, nesteenpoistolääkkeeseen taikka barbituraattiin. Hydralatsiinin vaikutus perustuu siihen että se ensi alkuun stimuloi sydänlihaksen toimintaa. Tämän jälkeen ilmenee ääreisverenkiertoon kohdistuva vaikutus, eli verisuonten virtaamisvastus alkaa vähentyä. Lääkkeen vaikutus kumuloituu, eli myöhemmissä hoitovaiheissa ainetta tarvitaan hoitovaikutuksen aikaansaamista varten vähäisempiä määriä.


title: Hydralatsiini

text:
Hydralatsiini sekä sen läheinen johdos, dihydralatsiini (CHN) omasivat taipumusta aiheuttaa sivuvaikutuksia helposti. Näistä vakavimpina, niin kutsuttu "lupus erythmatodes seminatus", ihon punahukka eli "LED-soluilmiö" sekä "angina pectoris"-tyylinen oireilu. Muita mahdollisia sivuvaikutuksia ovat voineet olla: huimaus, pahoinvointi, päänsärky, depressio taikka depressiotilan paheneminen, ripuli sekä virtsaamisen vaikeutuminen.
Hydralatsiinilla toteutettu lääkitys aloitettiin usemmiten portaittain ja pienehköillä annostuksilla, esimerkiksi 3x 10mg/vrk. Lääkkeen tavallinen päivittäinen maksimiannostus on ollut 150mg/vrk, mutta sitä suurempiakin annostuksia on käytetty. Tietyn tavoitetason saavuttamisen jälkeen, hydralatsiinin päivittäistä annosta pienennettiin, niin ikään portaittain. Verenpainetaudin eli "hypertonia"n lääkityshoidon ohella, ainetta käytettiin myös raskausmyrkytyksien hoidossa.


title: Hydralatsiini

text: "Apresolin", engl. "Apresoline" -nimistä valmistetta on markkinoinut Ciba-yhtymä. Ainoa annostelumuoto oli suun kautta otettava tabletti, jossa oli vaikuttavaa lääkeainetta 10, 25 tai 50 milligrammaa. Hydralatsiinin kemiallinen kaava on CHN, moolimassa 160,176 g/mol ja CAS-numero 86-54-4.


title: Karin Nordenswan

text: Karin Nordenswan (18. marraskuuta 1868 Hämeenlinna – 6. toukokuuta 1940 Helsinki) oli suomalainen taidemaalari.


title: Karin Nordenswan

text: Karin Nordenswanin vanhemmat olivat vesirakennusten yli-insinööri Hugo Casimir Nordenswan (1834–1904) ja Zelée Christina Agricola (1838–1925). Hän opiskeli Suomen Taideyhdistyksen piirustuskoulussa 1886–1888 ja 1899–1900 sekä Helsingin yliopiston piirustussalissa ja Pariisissa Académie Colarossissa 1901. Nordenswan osallistui Suomen Taiteilijain näyttelyihin vuosina 1901 ja 1928. Hän toimi piirustuksenopettajana.


title: Karin Nordenswan

text: Karin Nordenswanin sisar oli kuvanveistäjä, taidemaalari ja kuvittaja Martha Nordenswan-Lindgren.


title: Elämän valttikortit

text: Elämän Valttikortit on suomalaisen iskelmälaulaja Ahti Lammen vuonna 1980 julkaistu debyyttialbumi.


title: Elämän valttikortit

text: Albumin tunnetuin kappale on sen nimikappale ”Elämän Valttikortit”. Sanoittaja Vexi Salmi oli tarkoittanut laulun alun perin parodiaksi tuohon aikaan muodissa olleista itsetilitysiskelmistä. Kappaleen ja albumin saavuttama suosio osoittivat kuitenkin, että tällaisille melankolisille iskelmille oli olemassa tarve aikana, jolloin työttömyys oli käynyt Suomessa siihenastisissa huippuluvuissa, maaseutu oli maaltapaon jäljiltä entistä tyhjempi ja tuhatmäärin suomalaisia oli muuttanut Ruotsiin paremman elämän toivossa.


title: Luonnonvarasuunnittelu

text: Luonnonvarasuunnittelu tarkoittaa Metsähallituksen hallinnoimille, valtion omistamille maa- ja vesialueille tehtävää pitkän aikavälin kestävän käytön suunnittelua.


title: Luonnonvarasuunnittelu

text:
Valtion omistamiin maa-alueisiin kohdistuu lukuisia käyttötarpeita, kuten luonnonsuojelua, metsätaloutta,
virkistyskäyttöä, luontomatkailua, kiinteistöjalostusta ja maa-aineskauppaa. Suomalaiselle yhteiskunnalle saadaan mahdollisimman hyvä kokonaishyöty sovittamalla yhteen erilaisia käyttötarpeita.


title: Luonnonvarasuunnittelu

text: Luonnonvarasuunnittelussa ei unohdeta valtion maa- ja vesialueiden tarjoamia uusia mahdollisuuksia, vaan niitä pyritään aktiivisesti löytämään ja hyödyntämään.


title: Luonnonvarasuunnittelu

text: Luonnonvarasuunnitteluun osallistuvat monet valtakunnalliset, alueelliset ja paikalliset sidosryhmät. Myös yksittäisten kansalaisten toiveita ja ehdotuksia kerätään suunnittelun avuksi. Suunnittelun yhteydessä arvioidaan myös Metsähallituksen toimintaa suunnittelualueella ja jo olemassa olevien maankäyttöratkaisujen toimivuutta.


title: Luonnonvarasuunnittelu

text:
Suunnittelun tuloksena syntyy luonnonvarasuunnitelma: toiminta-ohjelma, joka
ohjaa Metsähallituksen toimintaa alueella koko suunnitelmakauden eli useiden vuosien ajan.


title: Luonnonvarasuunnittelu

text: Suunnitelman toteutumista ja luonnonvarojen kestävää käyttöä seurataan. Seuranta tapahtuu vuosittain kerättyihin, mittaritietoihin (34 mittaria) pohjautuen.


title: Luonnonvarasuunnittelu

text: Luonnonvarasuunnitelmassta käytetään lyhennettä LVS (englanniksi NRP, Natural Resource Plan).


title: Luonnonvarasuunnittelu

text: Aikaisemmin luonnonvarasuunnitelmat laadittiin kymmeneksi vuodeksi ja ja suunnittelukauden puolivälissä tehtiin suunnitelman välitarkastus. Nykykäytännön mukaan suunnitelma uusitaan viiden vuoden välein.


title: Luonnonvarasuunnittelu

text: Metsähallitus jatkaa luonnonvarasuunnittelua kaikilla valtion maa- ja vesialueilla.Metsähallitus on loppusuoralla luonnonvarasuunnitelma-projektissa, jonka raporttiluonnos esitellään Metsähallituksen hallitukselle 2017 maaliskuussa. Lausuntokierroksen jälkeen vuosille 2017-2022 vahvistettava Etelä-Suomen luonnonvarasuunnitelma on tähän mennessä laajin laatuaan - se kattaa puolet Suomesta.


title: Luonnonvarasuunnittelu

text: Suunnittelualue on koostui kolmesta osasta: Länsi-Suomi, Itä-Suomi ja Merialue. Kukin niistä muodosti oman yhteistyöryhmän, joihin oli kutsuttu noin 20 edustajaa eri sidosryhmistä.Myös muilla sidosryhmillä ja kansalaisilla on ollut mahdollisuus esittää suunnittelualuetta koskevaa palautetta ja kehittämisideoita mm. palautekyselyn avulla.


title: Luonnonvarasuunnittelu

text: Projektin valmistelutyöt on jo aloitettu.


title: Otto Kalvitsa

text: Otto Kalvitsa (, 21. marraskuuta 1888 Kontiolahti – 7. maaliskuuta 1930 Sangar) oli suomalaissyntyinen neuvostoliittolainen lentäjä. Vuoden 1918 sisällissodan jälkeen Neuvosto-Venäjälle paennut Kalvitsa oli Neuvostoliiton Arktisten alueiden ilmailun pioneeri, joka teki useita pitkiä lentoretkiä Venäjän Kaukoidässä ja Siperiassa. Matkojensa aikana hän kartoitti muun muassa Itä-Siperian meren rannikkoseutuja lento- ja laivaliikennettä varten. Kalvitsa kuoli lento-onnettomuudessa vuonna 1930.


title: Otto Kalvitsa

text: Ragnar Ruskon ja Santeri Mäkelän toimittamat Kalvitsan muistelmat ilmestyivät postuumisti vielä hänen kuolinvuonnaan. Amerikansuomalaiset sosialistit julkaisivat teoksen myös Yhdysvalloissa. Hänen mukaansa on nimetty Novaja Zemljan eteläsaaren itärannikon merenlahti "Zaliv Kalvitsa", Sahan tasavallan Kobjain piirisä sijaitseva Kalvitsan kylä, sekä kallio Antarktiksen Kuningatar Maudin maalla.


title: Otto Kalvitsa

text: Otto Kalvitsa syntyi vuonna 1888 sahatyöläisen perheeseen Pohjois-Karjalan Kontiolahdella. Kansakoulun jälkeen hän pääsi isän kustantamana Helsingin teollisuuskouluun ja opiskeli kahtena vuotena myös Suomen Taideyhdistyksen piirustuskoulussa. Vuonna 1903 Kalvitsa meni töihin Hietalahden telakalle saadakseen rahaa jatko-opintoihinsa. Neljän vuoden kuluttua hän aloitti lämmittäjänä Suomen Höyrylaiva Oy:n aluksella "Pollux" ja oli myöhemmin konemiehenä Victor Ekin aluksella "Sicilia". Kalvitsa jäi maihin 1912 ja valmistui vuotta myöhemmin teollisuuskoulusta koneenkäyttäjäksi. Tämän jälkeen hän purjehti Päijänteen sisävesilaivoilla ja ehti vielä sisällissodan alla työskentelemään lahtelaisessa metalliverstaassa.


title: Otto Kalvitsa

text: Kalvitsa oli mukana työväenliikkeen toiminnassa jo vuoden 1905 suurlakon sekä 1906 Viaporin kapinan yhteydessä julistetun yleislakon aikana. Samana vuonna hän liittyi myös Helsingin konetehtaalaisten ammattiosastoon (nyk. Helsingin Metallityöväen ammattiosasto), 1910 Suomen koneenkäyttäjäliittoon ja 1917 Suomen rauta- ja metallityöntekijäin liiton Lahden ammattiosastoon.


title: Otto Kalvitsa

text: Sisällissodan sytyttyä tammikuussa 1918 Kavitsa liittyi Lahden punakaartiin ja toimi kertomansa mukaan vajaan kuukauden ajan Heinolan rintaman teknillisessä osastossa Kymi Oy:n konepajalla, jossa hänen tehtäviinsä kuului kiväärien huoltoa ja korjausta. Tämän jälkeen Kalvitsa nimitettiin Heinolan laivastokomissaariksi, tehtävänään pitää satamassa olleet alukset toimintakuntoisina. 19. huhtikuuta alkaneen Heinolan evakuoinnin jälkeen Kalvitsa pakeni Vuolenkosken ja Kouvolan kautta Kotkaan, josta hän siirtyi 4. toukokuuta "Halla XVII"-aluksella Kronstadtin kautta Pietariin.